A II. Kerületi Kulturális Közhasznú Nonprofit Kft. 2023-as évre vonatkozó előzetes üzleti tervének

szakmai melléklete

2023. január 15.

Tartalom

[A II. Kerületi kulturális közhasznú nonprofit kft. ………](#_Toc124696039)

[2023-es évre vonatkozó előzetes üzleti tervének](#_Toc124696040)

[szakmai melléklete](#_Toc124696041)

[2023. Január 15. 1](#_Toc124696042)

[A II. Kerületi Kulturális Közhasznú Nonprofit Kft. 2023-as évre vonatkozó előzetes üzleti tervének szakmai melléklete 5](#_Toc124696043)

[Általános irányelvek, koncepció 5](#_Toc124696044)

[Szakmai, művészeti szempontok 5](#_Toc124696045)

[Gyermek és ifjúsági színházi előadások befogadása a Klebelsberg Kultúrkúriában és a Marczibányi Téri Művelődési Központban a 2023. évben 6](#_Toc124696046)

[Szindra Társulat 6](#_Toc124696047)

[Közösségi színház 7](#_Toc124696048)

[Gyermekszínház, babaszínház 8](#_Toc124696049)

[Ifjúsági színházi előadások 9](#_Toc124696050)

[Érzékeny színház 9](#_Toc124696051)

[Együttműködő szakmai partnereink a 2023-as évben: 9](#_Toc124696052)

[A fiatalok problémáira koncentráló előadások, együttműködő partnereink 2023-ban 9](#_Toc124696053)

[Kerekasztal Színházi Nevelési Központ 9](#_Toc124696054)

[Fogságban 10](#_Toc124696055)

[Nem állunk meg 11](#_Toc124696056)

[Loki 11](#_Toc124696057)

[A széttört tál 11](#_Toc124696058)

[Semmi nincs az erdőben 12](#_Toc124696059)

[Sehol 12](#_Toc124696060)

[Kéksziget 12](#_Toc124696061)

[Zéró Tolerancia 12](#_Toc124696062)

[A hosszabbik út 13](#_Toc124696063)

[A Partvonal Műhely előadásai diákoknak 13](#_Toc124696064)

[Bábszínházak 14](#_Toc124696065)

[A befogadó színházi programot kiegészítő tevékenységek 14](#_Toc124696066)

[Felnőtt színházi előadások befogadása a Klebelsberg Kultúrkúriában és a Marczibányi Téri Művelődési Központban a 2023. évben 15](#_Toc124696067)

[LOUPE Társulat 15](#_Toc124696068)

[Színházbérletek a Klebelsberg Kultúrkúriában 15](#_Toc124696069)

[L’art Pour L’art társulat produkciói 16](#_Toc124696070)

[Marczi önálló estek 16](#_Toc124696071)

[12 szék 17](#_Toc124696072)

[Stand up sorozat 17](#_Toc124696073)

[Állandó zenei és táncos programjaink 18](#_Toc124696074)

[Hagyományteremtő újévi koncert 18](#_Toc124696075)

[Törös Alapítvány Jótékonysági hangversenye a II. kerület egészségéért 18](#_Toc124696076)

[Guzsalyas csángó táncház 18](#_Toc124696077)

[Kaláka – akusztikus koncert felnőtteknek 18](#_Toc124696078)

[Kaláka kicsiknek kreatív kézműves foglalkozással 19](#_Toc124696079)

[Marczi muzsika 19](#_Toc124696080)

[Gradus ad Publicum – A jövő zenéje 19](#_Toc124696081)

[Muzsikus Klébzelet 20](#_Toc124696082)

[Ki nyer ma? - Játék és muzsika 70 percben - aki vezeti: Czigány György 20](#_Toc124696083)

[Aventinus akusztik estek – terasz rendezvények 20](#_Toc124696084)

[Román Sándor Entertainment 21](#_Toc124696085)

[ECHO zenés, táncos estek 21](#_Toc124696086)

[Női posta – Oláh Ibolya színházkoncertje 22](#_Toc124696087)

[Calcutta trió 22](#_Toc124696088)

[Neil Young sétány – NYS KLUBKONCERT 22](#_Toc124696089)

[Dés László zongoraestjei 22](#_Toc124696090)

[Marczi Jazz Klub 23](#_Toc124696091)

[Helló, Télapó! 23](#_Toc124696092)

[Alkalmi zenei programjaink 2023-ban 23](#_Toc124696093)

[Irodalom 24](#_Toc124696094)

[A magyar költészet napja 24](#_Toc124696095)

[Szabó Magda emlékének ápolása 24](#_Toc124696096)

[Film 25](#_Toc124696097)

[Gyereksorsok a nagyvilágban 25](#_Toc124696098)

[Zöld programok, életmódváltás 26](#_Toc124696099)

[Zöldövezet Társulás Környezetvédelmi Egyesület 26](#_Toc124696100)

[Vászonzsákoslány/Antal Éva 26](#_Toc124696101)

[Kenyérsütés 26](#_Toc124696102)

[Upsz 26](#_Toc124696103)

[LaMandala/Lopusni Ágnes 27](#_Toc124696104)

[Király Ágnes 27](#_Toc124696105)

[Swappis Buda 28](#_Toc124696106)

[Zsámboki biokert 28](#_Toc124696107)

[Magyar Természetvédők Szövetsége 28](#_Toc124696108)

[Ökoanyu/Nagy Réka 28](#_Toc124696109)

[Vegamama/Fancsikai Eszter 29](#_Toc124696110)

[Kert 29](#_Toc124696111)

[A Budai Táncklub szakmai terve 30](#_Toc124696112)

[Vízivárosi galéria 32](#_Toc124696113)

[Kiállítások a kortárs képző- és iparművészet, valamint a fotóművészet területéről a Vízívárosi Galériában 32](#_Toc124696114)

[Képző- és iparművészeti, valamint fotókiállítások a Kultúrkúriában 33](#_Toc124696115)

[Nagyrendezvények, közösségi események 36](#_Toc124696116)

[Családi programok a Klebelsberg Kultúrkúriában 39](#_Toc124696117)

[Családi programok a Marczibányi téren 41](#_Toc124696118)

[Nyugdíjasoknak 43](#_Toc124696119)

[Marczibányi tér 43](#_Toc124696120)

[Klebelsberg Kultúrkúria 44](#_Toc124696121)

[Ismeretterjesztő rendezvények, programok 45](#_Toc124696122)

[Az Operairodalom gyöngyszemei – Klebelsberg Kultúrkúria 45](#_Toc124696123)

[Művészettörténeti előadás – Geniuszok 46](#_Toc124696124)

[Ismeretterjesztő sorozatok a Marcziban 46](#_Toc124696125)

[Terembérletben megvalósuló programok 48](#_Toc124696126)

[Marczibányi tér 48](#_Toc124696127)

[Mozgás felnőtteknek: 48](#_Toc124696128)

[Csemetekert: 48](#_Toc124696129)

[Klébis tanfolyamok 49](#_Toc124696130)

[Baba-mama foglalkozások 49](#_Toc124696131)

[Harcművészeti mozgásos foglalkozások 49](#_Toc124696132)

[Testkultúra 49](#_Toc124696133)

[Egyéb 50](#_Toc124696134)

[Kultúrkúriás saját szervezésű tanfolyamok 50](#_Toc124696135)

[Helyi értékek 52](#_Toc124696136)

[Saját szervezésű tanfolyamok: 53](#_Toc124696137)

[1. Színjáték Dráma-Stúdió Földessy Margit vezetésével 53](#_Toc124696138)

[2. Alkotóműhely 53](#_Toc124696139)

[3. Klébis saját szervezésű tanfolyamok 54](#_Toc124696140)

[KULT2 NYÁR: Táborok, nyaralók 54](#_Toc124696141)

[Marczibányi tér 54](#_Toc124696142)

[Tervezett klébis nyári táborok 54](#_Toc124696143)

[Nyári foglalkozások felnőtteknek 56](#_Toc124696144)

[Önkormányzati napközis tábor 56](#_Toc124696145)

[Társadalmi hatás, szerepvállalás (közszolgálat, hatékonyság) 57](#_Toc124696146)

[Részvétel a Margit-negyed döntéselőkészítő testületében 57](#_Toc124696147)

[MARCZI Nappali 57](#_Toc124696148)

[Budapesti Tavaszi és Őszi Fesztivál 57](#_Toc124696149)

[10 millió fa 57](#_Toc124696150)

[Garázsvásárok – piacfejlesztési lehetőségek 57](#_Toc124696151)

[Közösségi könyvszekrény 57](#_Toc124696152)

[Kiemelt szakmai projektek és fejlesztések 2023-ban 58](#_Toc124696153)

[Kiemelt infrastrukturális projektek és fejlesztések, fontos beszerzések 2023-ban 59](#_Toc124696154)

[Reklám, PR, marketing 60](#_Toc124696155)

[Fix áras terembérleti díjak 2023-BAN 63](#_Toc124696156)

[Gazdálkodási szempontok 64](#_Toc124696157)

[Forrásbevonási lehetőségek 64](#_Toc124696158)

[Alacsony kockázatú együttműködések 64](#_Toc124696159)

[Saját ügynökségi tevékenység 64](#_Toc124696160)

[Új üzletág fejlesztése 64](#_Toc124696161)

[Árképzési elv és költségoptimalizálás 65](#_Toc124696162)

[Foglalkoztatás- és bérpolitika 65](#_Toc124696163)

[Kockázatbecslés 65](#_Toc124696164)

[A 2023. évi üzleti terv bemutatása 67](#_Toc124696165)

A II. Kerületi Kulturális Közhasznú Nonprofit Kft. 2023-as évre vonatkozó előzetes üzleti tervének szakmai melléklete

Általános irányelvek, koncepció

A 2023-as év üzleti tervének mellékleteként összefoglaljuk a páratlan gazdagságú tevékenységrepertoárral rendelkező Társaságunk legfontosabb szakmai tevékenységeit.

**A 2023-es év kiemelt fejlesztési területei:**

* **folytatjuk a színházi programok befogadását és gazdagítását**
* **közösségi projekteket kezdeményezünk a környékbeli intézményekkel**
* **nyári szabadtéri programsorozatot biztosítunk a Z-generáció tagjainak**
* **infrastrukturális fejlesztések a Kultúrkúriában és a Marczibányi téren**
* **Kulturális Központ cím elnyerése**
* **KULT2 brand felépítése**

Célunk, továbbra is, hogy a használatunkban lévő létesítményeket hatékonyan üzemeltetve, a II. kerület lakosságának és intézményeinek komplex kulturális és közművelődési igényét szolgáljuk és még szélesebb rétegéhez eljuttassuk. Emellett növeljük a kerület szellemi vonzerejét, erősítsük a civil társadalom tevékenységét, színteret biztosítsunk a közösségi és lakossági kezdeményezéseknek és fórumoknak. Igyekszünk több alkalmat teremteni az ifjúsági programoknak, fesztiváloknak, a színházi kezdeményezéseknek. Felkaroltuk a fiatalok művelődési, művészeti igényeit. Kiemelten kezeljük a magyar kultúra haladó hagyományainak ápolását, népszerűsítését, és továbbra is teret biztosítunk az időskorúak közművelődésének és közösségi életének (nyugdíjas klubjaink, Marczi Nappali).

A II. Kerületi Kulturális Közhasznú Nonprofit Kft. nagy hagyományú szervezet. Vezetése és anyagi lehetőségei hosszú évek óta stabilak, a működés biztosított. A Társaság intézményei jól ismertek, a szakmai profilok kialakultak, Budapest-szerte ismert és elismert kulturális-közösségi helyszínként funkcionálnak.

Szakmai, művészeti szempontok

A Marczibányi Téri Művelődési Központ a színházi eszközök pedagógiai hatásaira épülő szakmai műhelymunkáknak ad otthont magas színvonalon és egyedülálló arculattal, koncentrálva a gyermek és ifjúsági korosztályra. A 2013. évtől megtartva az ifjúsági és gyermekszínházakra súlypontozott arculatot, a felnőtt közönség számára is megvalósítottuk a rendszeres színházi élet alternatíváját.

Ezáltal különleges színházi lehetőséggel bővül a kerület és a főváros, olyan színházzal, amely keresi a modern színház eszközeivel is a valós értéket, de mindenekelőtt nemzeti kultúránk kincsestárából merít.

A befogadó színház önálló ízlésvilággal, koncepcióval, stílussal rendelkező objektum óriási lehetőség, egyben óriási felelősség is. A válogatás maga soha nem lehet véletlen, nem alkudhat meg a könnyebbik megoldásokkal. Gyakran az „átültetés” nehézségekbe ütközik, az anyaszínház segítsége nélkül nem jöhetne létre egy-egy technikailag problémás előadás. Ezért maga a válogatás is nehéz, sok időt igénylő munka. A minőség minden körülményben az iránymutató.

A színházi világ alakuló, mozgó rendszere szerencsésen mutatható meg a különböző, mindig más-más régióból érkező társulat produktumainak befogadásával**.** A vidéki színházak repertoárjának bemutatása missziónk. Ezeket az előadásokat döntően a Klebelsberg Kultúrkúria bérletes előadásain mutatjuk be.

A színházak produkcióira minőségi előadásokon keresztül nyílik lehetőség, olyan témák, darabok kiválasztásával, amelyek a nézők széles rétegét érdekelhetik. A kortárs irodalom alkotásaiból is válogatunk, de a klasszikus művek színrevitele, valamint a szórakoztatóbb, minőségi előadások befogadása is lényegi feladatunk.

Eddigi munkásságunkhoz híven a kultúra, a művészetek iránti elkötelezettségünk továbbra is töretlen. Mint műsorkínálatunkból is kiderül, hogy műfaji megkötés nélkül, ideológiai irányoktól függetlenül, a minőséget és értékállóságot tartjuk válogatásaink kiinduló pontjának.

A színházi élet a pandémia miatt megtört. Ez az időszak számunkra az útkeresés és építkezés időszaka volt. Már 2021 decemberében látszott, hogy a tisztuló felnőtt színházi profilunk a helyes út a múltba révedő előadások helyet: az Átrium és a Tünet együttes alternatív színházi előadásai Pesthidegkúton, az altruista helyzetekre koncentráló előadások, valamint a friss, az életünkre jól reflektáló, sok esetben kihívó darabválasztásokkal operáltunk, nem feledve 50 éves hagyományainkat sem.

# Gyermek és ifjúsági színházi előadások befogadása a Klebelsberg Kultúrkúriában és a Marczibányi Téri Művelődési Központban a 2023. évben

A II. Kerületi Kulturális Közhasznú Nonprofit Kft. saját és koprodukciós előadásai a gyermek és ifjúsági korosztály számára

## Szindra Társulat

**A padlás**

Presser Gábor—Sztevanovity Dusán—Horváth Péter

a Szindra Társulat előadása

Ezen a Padláson "Ég és Föld között" minden megtörténhet, akárcsak a mesékben. Egy fiú megszállottan dolgozik szuperintelligens számítógépén, de nyugalmát titokzatos vendégek zavarják meg, különféle halandó és halhatatlan lények. Félig mese – félig musical 9-99 éves korig.

Az előadás jogdíjait hónapról-hónapra hosszabbítjuk, mert a nézői érdeklődés a produkció iránt töretlen.

Rendező: Földessy Margit

**Dr. Herz**

Tolcsvay László – Müller Péter – Bródy János

a Szindra Társulat előadása

A tudás és a hatalom, jóra és rosszra is használható! Ezt szimbolizálja, a főszereplő neve. Doktorként az ÉSZ, Herzként, emberként a SZÍV embere. Nobel-díjas, már fiatalon mindent elért a szakmájában. Mostani kutatásaiban az álmokkal, a valósággal és a gondolatok határainak kiszélesítésével kísérletezik, ami szemet szúr a hadseregnek. Szeretnék megszerezni a találmányt, s mivel a fiatal professzor ellenáll, meg akarják semmisíteni a laboratóriumot. A darab az ÉSZ és a SZÍV harca, az erőszakkal szemben.

Rendező: Földessy Margit

**Szentivánéji álom**

A Szindra Társulat előadása

Arany János fordításában Shakespeare tündérmeséje a szerelem mélységeit mutatja meg nekünk: hogyan győzhetjük le az akadályokat, a viszálykodó szerelmesek miként békélhetnek meg, hogyan oldozhatók fel a szerelmet korlátozó tilalmak és miként teljesülhet be a szerelem. Szent Iván-éjjelét az év legrövidebb éjszakájaként tartják számon, amikor varázslatos dolgoknak lehetünk szemtanúi, szerelmek szövődnek és a kívánságok beteljesülnek. A színdarab a szerelem mindent elsöprő erejét és az életszeretet nagyságát mutatja be.

Rendező: Földessy Margit

**Képzelt riport egy amerikai popfesztiválról – felújítás**

Rendező: Földessy Margit

**Nonstop Impro a Szindra Társulattal**

Az Impro előadásokon minden a pillanat műve, a közönség instruálhatja a szereplőket és részt vehet a játékban is.

Műsorvezető: Földessy Margit

## Közösségi színház

**A dzsungel könyve**

Korosztály: gyerek/felnőtt

Gyakoriság: évente 5 alkalom

Időtartam: 1,5 óra

A résztvevők száma alkalmanként: 300 fő

A program külső szervezője: Szalai Kriszta

**A program rövid összefoglalása:**

Dés László - Geszti Péter - Békés Pál: A dzsungel könyve musical keresztmetszetének előadása helyi középiskolások előadásában, Szalai Kriszta rendezésében.

A musical Rudyard Kipling azonos című könyvén alapul, Az eredeti színpadi változat kialakításában közreműködött: Hegedűs D. Géza és Radnóti Zsuzsa

A nagy érdeklődésre való tekintettel több előadást tartunk/tottunk a Klebelsberg Kultúrkúriában és hamarosan a Marczibányi téren is.

A Pál utcaiak nagysikerű csapata most a Dzsungel könyvére állt össze. A rendező célja az, hogy a helyi tehetséges fiatalok alkothassanak és egyben szórakoztassák a kerületben élőket, erőt adjanak, hogy ezzel is épüljön közösségünk.

## Gyermekszínház, babaszínház

A legkisebb korosztálytól, a 0-3 éves korúaktól a kisiskolás és ifjúsági korosztályig bezárólag szervezünk gyermekszínházi előadásokat, s hangsúlyt fektetünk a drámapedagógia módszereivel dolgozó stúdiók, projektek befogadására is.

Intézményünk szinte elsők között, úttörő jelleggel és nagy sikerrel kezdte el babaszínházi sorozatát, melynek célja, hogy gyermekek minél korábban, 0-3 éves korig megtapasztalhassák első színházi élményüket. Az első színházi bemutató élményét a legjobb gyermek-és bábszínházak (Vaskakas Bábszínház, Ciróka Bábszínház, Bóbita Bábszínház stb.) igényes előadásában.

Tervezett partnereink:

* *Összpróba Alapítvány bábelőadásai*
* *Góbi Rita Társulat gyermekelőadásai*
* *Bóbita Bábszínház*
* *Vaskakas Bábszínház*

A környék és régió óvodáival és általános iskoláival való szoros együttműködés nyomán építjük fel kisebbeknek és nagyobbaknak szóló előadássorozatainkat. Havi rendszerességgel, bérletes keretben tartjuk előadásainkat (TÁDÉ és Mazsola bérlet a Klebelsberg Kultúrkúriában). Ezekben az előadásokban a klasszikus mesék és történetek feldolgozásán túl nagy hangsúlyt fektetünk a gazdag magyar népmesék kincsestárának darabjai (pl. Magyar Népmese Színház: Égigérő cseresznyefa, Vojtina Bábszínház: A csizmadia, a szélkirály és a nyúlpásztor) és a történelmi legendák és regék feldolgozásai bemutatására (pl. Szent Miklós legendája, Mátyás király, Csillaglépő csodaszarvas) valamint klasszikus és kortárs irodalmi művek színrevitelére (Vackor, Hurrá Kacabajka, Fabatkák kertje.)

A bérletes előadások további tematikája alkalmazkodik a jeles évfordulókhoz, nemzeti ünnepeinkhez, s az iskolai tantervhez.

Természetesen nemcsak szervezett keretben, de a családok számára, a családdal közös élmény megtapasztalás céljából is tartunk színházi előadásokat. Havi rendszerességgel mutatunk be egy-egy produkciót rendszeres családi délutánjaink keretében, melyek az évszakok változásához, ünnepkörökhöz kapcsolódnak, s így az előadások is követik e tematikát. (pl. A Mikulás ajándéka stb.) Szintén havonta egy alkalommal tűzünk műsorra egy-egy nagyszínpadi produkciót a hétvégi Családi meseszínház sorozatunk részeként is Törekszünk rá, hogy e sorozat keretében olyan előadásokat is műsorra tudjunk tűzni, melyekben a műfaji sokszínűség megjelenik, mint például a tánc és mozgásszínházi elemeket felhasználó produkciók. (Tünet együttes: Kucok, Góbi Rita produkciók).

Mindezeken túl természetesen szabadtéri nagyrendezvényeink (pl. Gyermeknap, Gyermekbúcsú) fesztiváljaink (pl. Pesthidegkúti Nyári Művészeti Fesztivál) alkalmából is elmaradhatatlanok a gyerekszínházi produkciók.

Ifjúsági, családi és gyermekszínházi programjaink szinte minden óvodás és iskolás korú gyermekhez eljutnak a kerületben. Előadásainkat az ország és a határon túli színházak, bábszínházak legjobb előadásaiból válogatva tűzzük műsorra. Igyekszünk a szakmai seregszemlék díjazott produkcióit meghívni, illetve törekszünk rá, hogy az ország minden jelentős gyermekszínházi, illetve bábszínházi társulata - nemcsak a kőszínházi, de az alternatív és vándortársulata bemutathassa nálunk a legjobb előadásait.

## Ifjúsági színházi előadások

Teret és lehetőséget biztosítunk a korosztálynak szóló, a korosztály problémáit bemutató/feldolgozó előadásoknak. Az elmúlt években nagyon fontossá vált ez a műfaj, amely változatos színházi formákban közvetít színházi élményt és ismeretet. A klasszikus és kötelező irodalmi alkotások – a fiatalok nyelvén megszólaló – színházi feldolgozása is jelentőséget kap az évadterv kialakításában. A meghívott előadások között találunk mozgásszínházi, beavató színházi és vegyes bábtechnikát alkalmazó előadásokat is.

## Érzékeny színház

Továbbra is műsorra tűzzük és műsoron tartjuk Magyarország egyetlen értelmi sérült színészekből álló színtársulatának, a *Baltazár Színháznak* előadásait. Az előadások szervezésével egyúttal lehetőséget teremtünk sérült emberek számára, hogy tehetségüket megmutassák, a nézők számára pedig, hogy találkozhassanak e tehetséggel. A színház magas színvonalon hoz létre előadásokat, és egy-egy előadás megvalósítása és sikere is a sérült emberekkel kapcsolatos előítéletek lebontását szolgálja. Ebben az évben több előadásuk meghívását is tervezzük.

2022-ben már elkezdtük, de 2023-ban is folytatni kívánjuk együttműködésünket az *Artman Egyesülettel*. Az Artman Egyesület művészeti, terápiás és oktatási programokon keresztül sérült és ép emberek számára nyitja meg a fejlődés, az önismeret és a tánc lehetőségét.

## Együttműködő szakmai partnereink a 2023-as évben:

* Kerekasztal Színházi Nevelési Központ
* Szindra Társulat
* Magyar Drámapedagógiai Társaság

## A fiatalok problémáira koncentráló előadások, együttműködő partnereink 2023-ban

## Kerekasztal Színházi Nevelési Központ

A Marczibányi Téri Művelődési Központ több mint *húsz esztendeje* kiemelt alapfeladatának tekinti a gyermek- és ifjúsági korosztály színházi nevelését.

1992 óta – az országban elsőként – szerveztünk és szervezünk azóta is színházi nevelési előadásokat a Kerekasztal Társulás (Színházi Nevelési Központ) és később a Káva Kulturális Műhely közreműködésével. Saját erőforrásaink, az Emberi Erőforrások Minisztériuma, a Nemzeti Kulturális Alap és a II. Kerületi Önkormányzat támogatásával ezek az előadások a mai napig térítésmentesek a 2. kerületi oktatási intézmények számára (havi 5, a közművelődési megállapodásban rögzítettek szerint). A Kerekasztal fő bázisa és játszóhelye 2000. óta a Marczibányi Téri Művelődési Központ. A társulat számára irodát, díszletraktárt, az új előadások létrehozásához próbahelyet biztosítunk. Közel száz fővárosi általános iskolával, húsz középiskolával és tizenöt vidéki oktatási intézménnyel folyamatos, személyes kapcsolatban állunk.

2022-ben 89 komplex színházi nevelési előadás valósult meg falainkon belül, ez 2441 fő diák és 196 fő pedagógus részvételét jelenti. A hétköznap délelőttönként, 2-3 órás időtartamban megvalósuló színházi nevelési előadások páratlan közösségi és szociális élményt jelentenek a hozzánk érkező általános és középiskolai osztályoknak. A foglalkozásokon mindig csak egy osztály vesz részt előzetes bejelentkezés, időpont egyeztetés után. Az évad során - a II. kerületi iskolákon kívül - az ország minden területéről fogadunk iskolai osztályokat, az általános és középiskolák teljes életkori tartományának tudunk színházi nevelési programot kínálni. Ez a színházművészet és a reformpedagógia legjavát ötvöző műfaj olyan életre szóló élményben részesíti a fiatalokat, amely az őket körülvevő világ megértésére és az ahhoz való viszonyuk kialakítására sarkallja őket. Egy színházi nevelési program kísérletező, formabontó színházat kínál nézőinek – gyakran kortárs drámairodalmat használva –, hiszen az erőteljes színházi élmény jelenti az alapját a közös gondolkodásnak. A foglalkozások során a – színészként és drámapedagógusként egyaránt tapasztalt – színész-drámatanárok mindig egy osztálynyi csoporttal dolgoznak, hogy minden egyes vélemény, ötlet, személyes megjegyzés meghallgatásra találjon.

**2022-ben** – a tanév rendjéhez igazodva - havonta **5-10** alkalommal mutattunk be színházi nevelési előadást.

A Kerekasztal Társulás színházi nevelési előadásai 2023-ben életkori ajánlással:

* Fogságban 1-2. osztályosoknak
* Nem állunk meg 2-4. osztályosoknak
* Loki 4 osztályosoknak
* A széttört tál 3-5. osztályosoknak
* Csontketrec 6-10. osztályosoknak
* Sehol 7-8. osztályosoknak
* Kéksziget 7-10. osztályosoknak
* Előjelek 6 - 8. osztályosoknak
* A fekete malom 5-7. osztályosoknak
* Felejthetetlen 10-12. osztályosoknak
* Nem lehetetlen lenni 9-12. osztályosoknak

Fogságban

1-2. osztályosoknak, 120 perc egy szünettel

Az előadás a hatalom kérdéskörét vizsgálja. Andersen A császár új ruhája című meséjét használtuk alapul munkánkhoz: történetünk ott kezdődik, ahol a mese véget ér: a börtönbe vetett, igazmondó fiú és társai útját követjük az öltözőszoba felé, ahol a császár hatalma romjain magából kikelve dühöng.

Szereplők:

Bethlenfalvy Ádám/Szalai Ádám, Hajós Zsuzsa, Lipták Ildikó, Nyári Arnold

Díszlet: Braun Orsolya

Jelmez: Szabó Zsuzsa

Rendező: Perényi Balázs

Nem állunk meg

3-4. osztályosoknak, 75 perc szünet nélkül

Mátyás király álruhás országjárásaiból indul ki. A hátszegi báró híre eljut Budára is, így a fiatal Mátyás útra kel, hogy meggyőződjön arról, hogy igazak-e a hátszegi báró igazságtalanságairól szóló hírek. Útja során találkozik a Hátszegről elszökött gyerekekkel, akik beszámolnak arról, hogy olyan törvényeket hozott a báró, amelyek a gyerekek szabadságát korlátozzák, ezért a szülők tudtával elmenekülnek a faluból. Mikor a gyerekek magukra maradnak, akkor döntenek arról, hogy hogyan folytassák tovább az életüket.

A színházi játékban a résztvevők a hátszegi gyerekek bőrébe bújhatnak. A rengeteg kaland során gyors döntéseket hoznak, együttműködnek, együtt gondolkodnak, közösen alkotnak, és végül lehetőségük van Hátszegi báróval kapcsolatban igazságot tenni.

Szereplők: Balláné Bálint Betty, Balla Richie, Nagy Zsolt Zsozsa, Szántó Dániel

Látvány: Bálint Viktória Citrom, Szántó Dániel

Báb: Bálint Viktória Citrom

Színházi nevelési konzulens: Patonay Anita Író, rendező: Hajós Zsuzsa

Loki

4. osztályosoknak, 120 perc egy szünettel. Történetünk középpontjában az északi mitológia legellentmondásosabb alakja, Loki áll. Loki szülei óriások voltak, viszont már a teremtés idején Odin, az ász főisten vérszerződött testvére lett. Pont annyi csodálatosan hősies történet fűződik a nevéhez, mint amennyi bajt kevert. Óriás mivoltáról azonban mélyen hallgatnak a legendák. A résztvevők Loki szerepébe bújva a hovatartozás és a vágyak között feszülő ellentétről, a felsőbb hatalmak közé jutás nehézségeiről és következményeiről gondolkodhatnak velünk a közös játék során.

Szereplők: Lipták Ildikó, Nyári Arnold, Csikász Ágnes/Magasi Dalma, Rábavölgyi Tamás/Szalai Ádám

Író, dramaturg: Hajós Zsuzsa

Látvány: Virág Vivien

Rendező: Tárnoki Márk

A széttört tál

3-5. osztályosoknak, 150 perc egy szünettel

Egy város valamikor a jövőben. Szellemváros. Az utcák néptelenek. Csupán egy kutya és egy lámpaoszlop emlékeztet a valamikori civilizációra. Nincsenek újságok. Nincs TV. Az emberek nem tudják, mit gondoljanak. Küzdelem az élhető jövőért, a képzelet erejéért, ami képes megváltoztatni az életünket… Az előadás célcsoportja az a korosztály, mely a felnőtté válás azon szakaszában van, amikor a Ki vagyok én, és ki akarok lenni? kérdése válik központivá. Edward Bond ezt a kérdést teszi fel sajátosan sűrű és széles összefüggés-rendszert megnyitó színházában. “Nem akarok olyan népmesét vagy tündérmesét, ami úgy magyarázza meg az életet, hogy leegyszerűsíti. A fiatalok nem vennék komolyan.” (Edward Bond)

Szereplők:

Lipták Ildikó, Nyári Arnold, Pájer Alma/Bagaméry-Nagy Orsolya, Farkas Atilla

Író: Edward Bond

Fordító: Bethlenfalvy Ádám

Design: Ceri Townsend

Asszisztens: Hajós Zsuzsa

Rendező: Chris Cooper

Semmi nincs az erdőben

5-6. osztályosoknak, 110 perc egy szünettel

A Kerekasztal jubileumi forgatókönyv-pályázatának nyertes alkotásából készült komplex színházi nevelési előadás. Egy osztálykirándulás, ahol semmi nem úgy történik, ahogy szokott. A középkori kolostor rejtélyes történeteket őriz. A váratlan események felborítják a közösség mindennapjait. Mi befolyásolja az osztályban betöltött szerepünket? Hogyan változnak a jól megszokott szerepek, ha a körülmények eltérnek a hétköznapitól? E kérdéseket vizsgáljuk Levi és a többiek történetén keresztül.

Szereplők: Boznánszky Anna, Borbás Gergő, Hajmási Dávid, Jobbágy Kata, Kárpáti Liza, Lakatos Dániel, Szalai Ádám

Írta: Kurta Niké és Tési Dóra Dramaturg: Hajós Zsuzsa és Tési Dóra Zene: Jobbágy Kata Konzulens: Nyári Arnold Rendezte: Kurta Niké

Sehol

7-8. osztályosoknak, 150 perc egy szünettel

Előadásunk három fiatal történetét követi, akik egy pillanatra elvesztik magukat. Kívül rekednek saját életükön, kicsit önszántukból, kicsit pedig Barabás jóakaratából. Feladatuk visszatalálni önmagukba, megoldást találni a helyzetekre, melyekben elbizonytalanodtak. A résztvevőkkel közösen térképezzük fel, milyen történetek és tapasztalatok segítenek az önismerethez, a világban való helyem megtalálásához. A játék során az identitáskeresés és az önazonos létezés eszközeit és akadályait fürkésszük a 3 fiatal történetén keresztül, akik tán hazajuthatnak végre a segítségünkkel.

Rendező: Varsányi Péter m.v. és Hajós Zsuzsa

Kéksziget

7-10. osztályosoknak, 150 perc egy szünettel

Egy család egy kis lakásban. Anya és két gyerek, a 14 éves Julcsi és a 27 éves Kristóf. Nem is, mert valójában három. Csak Petra, a középső már elköltözött. Tulajdonképpen lehetne négy is, mert Janka, Kristóf barátnője viszont ott él velük. Meg valahol apa is van. Csak nem itt. A nagymama meg fölöttük lakik. Éldegélnek, míg Julcsi meg nem nyer egy pályázatot a meséjével és a hozzá készített rajzaival. Két hétre elutazhat egy nemzetközi táborba. Ettől aztán felborulnak a „békés” mindennapok. 13-15 éveseknek szóló történetünk középpontjában a kommunikációs akadályok állnak. A résztvevőkkel közösen derítjük fel, hogy mi akadályoz bennünket abban, hogy szót értsünk egymással? Hogyan lehet leküzdeni ezeket az akadályokat? Milyen stratégiákat tudunk alkalmazni? Mit jelent ragaszkodni egy stratégiához és mit jelent feladni azt?

Rendező: Kárpáti István és Kárpáti Péter

Zéró Tolerancia

10-12. osztályosoknak, 150 perc egy szünettel

Az iskola az a hely, ahová a gyerekek tanulni járnak. Az iskola az a hely, ahová a tanárok tanítani járnak. Vagy mindkettő. Vagy egyik sem. Az iskola egy olyan közeg, ahol az emberek együtt vannak, emiatt bármi megtörténhet, holott egy csomó dolognak nem kellene megtörténnie. Mire tanít minket az iskola? Mit teszünk hozzá az intézményhez, ahol tanulunk, és ahol tanítunk? Mit szabad, és mit nem? Zéró tolerancia. Egy előadás a határok feszegetéséről.

Szereplők: Jobbágy Kata, Lipták Ildikó, Szabó Zoltán m.v., Szalai Ádám, Téri Gáspár m.v.

Látvány: Veronika Keresztesová m.v.

írta: Kárpáti Pál m.v., Zsigó Anna m.v., Lipták Ildikó

dramaturg: Zsigó Anna m.v.

színházi nevelési konzulens: Lipták Ildikó

rendező: Kárpáti Pál m.v.

A hosszabbik út

11-12. osztályosoknak, 150 perc egy szünettel. Nick Hornby Hosszú út lefelé c. regénye nyomán. Négy ember találkozik egy toronyház tetején. Négy teljesen különböző karakter, akik csupán egyetlen dologban hasonlítanak egymásra: úgy érzik, hogy az életük olyan válságba került, melyből nincs kiút. Az előadás Magyarország első, kimondottan fiatal felnőttek számára készült színházi nevelési programja. A történet reflektál a minket körülvevő világra, a résztvevők reflektálnak a történetre, a reflexió a történet részévé válik, így az előadás minden alkalommal változik, alakul, új életre kel.

Az előadás a 7. Gyermek- és Ifjúsági Színházi Szemlén 2013-ban elnyerte a legjobb ifjúsági előadásnak járó Üveghegy-díjat, 2014 májusában a Next Generation különdíját kapta a VII. Assitej Kaposvári Gyermek- és Ifjúsági Színházi Biennálén és Hay Anna a színész zsűri díját kapta, legjobb női alakítás kategóriában a 2014. évi Pécsi Országos Színházi Találkozón.

Szereplők: Hay Anna m.v., Farkas Atilla, Fábián Gábor m.v., Hajós Zsuzsa, Lipták Ildikó, Nyári Arnold

Rendező: Gigor Attila m.v.

## A Partvonal Műhely előadásai diákoknak

Az iskolai tananyag „kötelező” drámáit állítják színpadra egy kicsit másképp, mint ahogy azt elődeik tették. Beavató színházi formában játszanak, mely alkalmas arra, hogy a diákok a darab történetét, konfliktusait, viszonyait megértsék és napjainkra vetítve elhelyezzék.
A Partvonal Műhely beavató színházi előadásai interaktívak: a karvezető-moderátor, az előadást a dramaturgiailag fontos pontokon megállítja, és a konfliktusokat a nézőkkel közösen megvitatva terelik tovább a történetet. Szórakoztatni és nevelni is akar, de úgy, hogy egyik ne zárja ki a másikat, hogy mindegyik a másikból következzék.

**CSUKÁS ISTVÁN–DARVAS FERENC: ÁGACSKA**interaktív, zenés mesejáték kisiskolásoknak

***Petőfi Sándor: János vitéz***

Zenés beavató színházi előadás 11-15 éveseknek

***Moliere: Tartuffe***

Zenés beavató színházi komédia 14 éven felülieknek

**Rómeó és Júlia**

Általános és középiskolai tananyaghoz kapcsolódó interaktív, zenés előadás

**ÖRKÉNY ISTVÁN: KÖZVÉLEMÉNY-KUTATÁS - EGYPERCES TÖRTÉNETEK**iskolai tananyaghoz kapcsolódó groteszk, irodalmi csemege 14 éven felülieknek

**VÖRÖSMARTY MIHÁLY-NÉMETH DÓRA-HAJDÚ LÁSZLÓ:** **CSONGOR ÉS TÜNDE**Tündérmese 14 éven felülieknek

**Bábszínházak**

Tervezett program időpontjai: Havonta 1 alkalom

Időtartam: 50 perc

Korosztály: 3 éves kortól

Alkalmanként: 100-150 fő

Minden hónapban várjuk a gyerekeket és családokat Bábszínházi előadásainkra.

A repertoárt klasszikus és népszerű kortárs darabokból állítjuk össze. Gondosan válogatva a gyerekek korosztályának megfelelően ismertmesék és fejlesztő zenés, táncos, előadások formájában: Fabula Bábszínház, Nefelejcs Bábszínház, Összpróba Alapítvány, Góbi Rita

## A befogadó színházi programot kiegészítő tevékenységek

**A Magyar Drámapedagógiai Társasággal együttműködésben szervezett** módszertani hétvége és szakmai nap:

Színház-Dráma-Nevelés (28. alkalom)

A huszonnyolcadik alkalommal megrendezésre kerülő szakmai hétvégén tréningeken, bemutató órákon, saját élményű foglalkozásokon, színházi nevelési foglalkozásokon és színházi előadásokon vehetnek részt a rendezvényre látogató köznevelésben, közművelődésben dolgozó szakemberek.

**Színházi lecke (20.) - 2023.**

A módszertani napot ajánljuk gyerek- és diákszínjátszó csoportvezetőknek, -rendezőknek, drámatanároknak, bábcsoportvezetőknek, színházi neveléssel foglalkozóknak, független színházi műhelyek munkatársainak, színház- és drámaszakos hallgatóknak, művészeti iskolák tanárainak, színi stúdiók tanulóinak, közművelődési szakembereknek, szakmabeli és szakmán kívüli érdeklődőknek.

**Weöres Sándor Országos Gyermekszínjátszó Fesztivál – 2023.**

A Magyar Drámapedagógiai Társaság (MDPT) a megyei szervező intézményekkel és szervezetekkel együttműködve 2023-ban harmincadik alkalommal hirdeti és szervezi meg a Weöres Sándor Országos Gyermekszínjátszó Találkozót (WSO) és Fesztivált.

Az országos találkozó pedagógiai célja: Hiszünk abban, hogy a gyermekszínjátszás az egyik legkreatívabb tevékenység, amely a gyermek személyiségét komplexen fejleszti, közösséget teremt, és a tevékenység során megtapasztaltatja a közös alkotómunka örömét. A gyermekszínjátszó csoportok közösségi léte, együttes tevékenysége a szociális fejlődést, a személyiség érését, a társadalomban betöltött szerep elsajátításának kreatív formáit teszi lehetővé. A gyermekszínjátszás céljai közé tartozik annak minden fórumán és formájában olyan kulturált, ismeretekkel bíró, kreatív, rugalmas, empatikus, érvényes és értékes megnyilvánulásokra képes gyermekek nevelése, akik a gyermekszínjátszás adta élmények segítségével kiteljesedhetnek, az értékközpontú, erőszakmentes és toleráns társadalom létrehozásában vállalhatnak fontos szerepet.

# Felnőtt színházi előadások befogadása a Klebelsberg Kultúrkúriában és a Marczibányi Téri Művelődési Központban a 2023. évben

## LOUPE Társulat

2022-ben új színházi formációként jött létre a LOUPE Társulat. Dennis Kelly Árvák c. előadása folyamatos telt házzal megy a Marcziban havi 1-2 alkalommal, de Lengyel Tamás Kitolás c. stand up előadása is ugyanilyen sikeres.

A társulat 2023 márciusában mutatja be a Becsapódás című új darabot.

## Színházbérletek a Klebelsberg Kultúrkúriában

**Tavaszi bérlet**

Az őszi színházbérlet tanulságait leszűrve, rentábilitási okokból tavaszra kevesebb előadást terveztünk, az öt helyett négyet, a benzinárak és az általános infláció miatt pedig arra is figyelni kellett, hogy ebből több budapesti legyen. Ez a bérlet színességét, gazdagságát és lényegét is korlátozta sajnos, hiszen nem tudtunk például határon túli előadást hívni, és vidékit is kevesebbet. Így állt össze, sok szempont figyelembevételével (az előadás műfaja, minősége, a díszlet mérete, színészek száma, színház távolsága stb.) az alábbi lista.

Rózsavölgyi Szalon

**Anthony McCarten: A két pápa**

Rendezte: Vecsei H. Miklós

Játsszák: Jordán Tamás, Lukács Sándor, Molnár Piroska, Trokán Anna

A konzervatív XVI. Benedek pápa és a liberálisabb szemléletű későbbi Ferenc pápa részben dokumentarista, de nagyon aktuális, emberi “hitvitája” a katolikus egyház jövőjéről és annak vezetéséről. Azt reméljük, hogy aki beül erre az előadásra a mai végletekig polarizált, a sajáttól eltérő véleményt elfogadni képtelen világban, annak A két pápa segíthet közelebb hozni a kulturált vitatkozást, a különböző világnézetek, a különféle bölcsességek tiszteletét, elfogadását, ad absurdum szeretetét.

Bartók Színház, Dunaújváros

**Barta Lajos: Szerelem**

Szenvedélyes vígjáték két részben

Rendezte: Czajlik József

A Szerelem Barta Lajos leghíresebb darabja, Kosztolányi Dezső a vígszínházi ősbemutatóról azt írta “A Vígszínház egyik legforróbb és legszebb estéje volt a mai“. A téma örökérvényűségén és a szöveg egyedi, groteszk humorán túl számunkra az teszi igazán izgalmassá az előadást, hogy nemcsak a Bartók Kamaraszínház, hanem a Szabadkai Népszínház Magyar Társulatának színészei és kassai, marosvásárhelyi alkotók is dolgoztak/dolgoznak benne.

Zenthe Ferenc Színház, Salgótarján

**Csiky Gergely: Buborékok**

Rendezte: Horváth János Antal

Csiky Gergely vígjátékával nem lehet rosszul járni. Az 1884-es darab minden 2023-ban színházba járó család számára tartogat érvényes gondolatot a családról, az anyagi lehetőségeken túli urizálásról, a látszat fenntartásáról, arról, hogy az ember nagyon nehezen néz szembe vele, ha a gondosan felépített, kívülről irigylésre méltó élete szétesőben van.

Horváth János Antal már bizonyított a Marczibányi téren, Árvák című előadása minden hónapban teltházas.

Orlai Produkció

**A. R. Gurney: Love letters**

Játssza: Hernádi Judit, Gálffi László

Rendezte: Mácsai Pál

Az Orlai Produkció előadásaira jellemző, hogy laboratóriumi precizitással vegyítik a mély tartalmat, érzékenységet, gondolatiságot a humorral, könnyedséggel, és mindezt a szakmai legjobb rendezőivel és színészeivel teszik, ezért több éve rendszeres fellépők a Klebelsbergben.

## A L’art Pour L’art társulat produkciói

Az abszurd humort játszó L'art pour l'art Társulat 1986-ban alakult, akkor még Laár pour Laár Társulat néven. Egyedülálló produkciójukkal új színt hoztak a hazai humor és színjátszás palettájára. Alkotóműhelyükben sok eredeti ötlet, poén-felfedezés született, amelyek országunk kulturális hétköznapjaiban, a gondolkodni, és a nyelvvel játszani szeretők körében kisebbfajta művészi forradalmat indukáltak. Mind a Kultúrkúriában, mind a Marczibányi Téri művelődési központban évek óta teleházasok az előadások, 2022-től az együttes a Marczibányi térre költözött a Fővárosi Bábszínházból, és ez lesz az anyaszínháza. Havi 1-2 előadást biztosítunk számukra, ezek folyamatos teltházzal mennek.

## Marczi önálló estek

Tervezett program időpontjai: Havonta 1 alkalom

Időtartam: 90 perc

A Hármasoltár előadóesten József Attila, Jim Morrison és Vlagyimir Viszockij, munkásságát „idézi” meg a színpadon Hobo. Tavaly nagy sikert aratott, teltházas József Attila estet adott.

Az önálló előadói estek, minden hónapban egy, a műfajukban kiemelkedő művésszel folytatódnak.

A tervezett meghívottak Másik János, Berki Tamás és Sárik Péter.

## 12 szék

Ratkóczy Huba, Závada Péter, Vecsei H. Miklós, és Divinyi Réka Ilf és Petrov világhírű regényéből készített koncerszínházi előadás, mely egyszerre adja meg egy rock koncert, és egy színházi előadás élményét.

Szereplők: Láng Annamária, Hegedűs D. Géza, Vecsei H Miklós, Rába Roland

Rendező:

Magács László

Az előadás 110 percben meséli el a 20-as évek társadalmi változásait erős áthallással a XXI. századi Magyarországra.

## Stand up sorozat

A Duma színházzal együttműködésben havi egy alkalommal tervezzük az alábbi előadásokat:

Home Office - Litkai Gergely önálló estje

Anyósülés - Kovács András Péter önálló estje

Kolera a Vackor csoportban - Bödőcs Tibor önálló estje

All stars - Aranyosi Péter, Kiss Ádám, Badár Sándor, műsorvezető: Elek Péter

# Állandó zenei és táncos programjaink

Minden olyan, havonta megrendezésre kerülő program, ami a 2022-es évben létrejöhetett, 2023-ben is tervezzük megrendezni. A programokat havi 1-1 alkalommal bonyolítjuk a Marczibányi téren és a Klebelsberg Kultúrkúriában, illetve a Presser Gábor által jegyzett Oláh Ibolya – Női posta produkció esetében egyéb külső helyszínen is.

## Hagyományteremtő újévi koncert

Korosztály: 20-80 év = vegyes

Időtartam: 90 perc

A résztvevők száma: kb. 250 fő

**A program rövid összefoglalása:**

Hagyományteremtő céllal rendezzük meg újévi gálakoncertünket elsősorban a II. kerület lakosai számára, de természetesen szeretettel várunk mindenkit!

A 61 éves Duna Szimfonikus Zenekar fontos küldetésének tartja a magyar és monarchiabeli zenekultúra értékeinek ápolását. A zenekar minden évben hagyományos gálakoncerttel köszönti az újévet, ifj. Johann Strauss és híres romantikus zeneszerzők műveiből.

## Törös Alapítvány Jótékonysági hangversenye a II. kerület egészségéért

Korosztály: nyugdíjas

Gyakoriság: 1 alkalom/ év

Időtartam: 18:00 -19:50

A résztvevők száma:270 -290 fő

2023-ban **9. alkalommal kerül megrendezésre a Duna Szimfonikus Zenekarral.**

## Guzsalyas csángó táncház

Korosztály: vegyes

Tervezett program időpontja: 10 hónapig havi egy alkalom (júliusban és augusztusban nincs táncház), lehetőség szerint minden 3. csütörtök, 19-01 óráig.

A résztvevők száma alkalmanként: az átlagos látogatottság 2022-ben: 116 fő

A program külső szervezője vagy előadója: Szigony, Somos, Fanfara Complexa zenekarok

A program rövid összefoglalása: Régi programunk, 1989-től tartottunk heti rendszerességgel moldvai és gyimesi csángó táncházakat. 2018-tól – ezt ugyan ideiglenesnek terveztük – a heti rendszerességről áttértünk a havi rendszerességű táncházakra, melyet a három, korábban is nálunk játszó zenekar közösen tart. 19 órától tánctanítás, 20 órától táncház, melyben a három zenekar felváltva zenél. 2023-ban két alkalommal adatközlő vendégek meghívását tervezzük Gyimesből és Moldvából.

## Kaláka – akusztikus koncert felnőtteknek

Korosztály: vegyes

Tervezett program időpontja: évi hat alkalom, március 25., április 29., május 27., október 28., november 25., december 25., 19 óra

A résztvevők száma alkalmanként: az átlagos látogatottság 2022-ben: 218 fő

A program külső szervezője vagy előadója: Kaláka zenekar

A program rövid összefoglalása: A Kaláka zenekar immáron ötven éves múlttal rendelkező, kultikus koncertje meghívott vendégekkel

## Kaláka kicsiknek kreatív kézműves foglalkozással

Korosztály: kisgyerek (1,5-4 éves gyerekek és szüleik)

Tervezett program időpontja: évi hat alkalom, lehetőleg a hónap első keddje márciusban, áprilisban, májusban, szeptemberben, októberben és novemberben, délelőtt 10 és 11 órakor (egy nap két koncert, utána kézműves foglalkozással)

A résztvevők száma alkalmanként: az átlagos látogatottság 2022-ben: 44 fő

A program külső szervezője vagy előadója: Kaláka zenekar három tagja: Gryllus Dániel, Radványi Balázs, Becze Gábor

A program rövid összefoglalása: Ültetett nézőtér és hangosítás nélküli, közvetlen hangvételű muzsikálás örökzöld és örökérvényű Kaláka-dalokkal. A gyerekek barátságos, szeretetteljes légkörben, szüleik ölében ülve, velük együtt énekelve, táncolva ismerkedhetnek meg sok akusztikus hangszerrel és találkozhatnak a zene csodálatos világával. És ne felejtsük, „a Kaláka az irodalom kapudrogja. Akit háromévesen zenével és dallal sikerült versfüggővé tenni, az később sem tud lejönni róla, mindig újabb és újabb verset, novellát, regényt akar” (Nyáry Krisztián)

## Marczi muzsika

Korosztály: vegyes, iskolai osztályok/csoportok

Tervezett program időpontja: 4 alkalom, lehetőleg csütörtök délelőtt. Egy alkalommal három koncert zajlik le, 9, 11, és 14.30 órakor

A résztvevők száma alkalmanként: az átlagos látogatottság 2022 második félévében: 260 gyerek volt.

A program külső szervezője vagy előadója: Tarr Ferenc, Lukácsházi Győző utódja. Bonbon Matiné Kft.

A program rövid összefoglalása: Zenei ismeretterjesztő sorozat kisiskolások számára, a zene műfajairól, hangszerekről és zenetörténetről. A fiatal közönséget elismert művészek közreműködésével, az élő zene varázsával és társművészetek segítségével vezetjük be a zenei műfajok sokszínű világába.

## Gradus ad Publicum – A jövő zenéje

Korosztály: vegyes

Tervezett program időpontja: 5+1 alkalom, a +1 Eckhardt Gábor zongorahangversenye

A résztvevők száma alkalmanként: az átlagos látogatottság 2022-ben: 72 fő – Marczibányi tér

A program külső szervezője vagy előadója: Eckhardt Gábor zongoraművész, egyetemi oktató

A program rövid összefoglalása: A Gradus ad Publicum pályakezdő, kiemelkedő tehetségű fiatal muzsikusok számára nyújt bemutatkozási lehetőséget. A sorozatszerkesztő és házigazda Eckhardt Gábor az évadot saját zongorahangversennyel zárja.

## Muzsikus Klébzelet

Korosztály: 9-12

Gyakoriság: évente 5 alkalom

Időtartam: 1 óra

A résztvevők száma alkalmanként: 130 fő, Klebelesberg Kultúrkúria

A program külső szervezője vagy előadója: Eckhardt Gábor

**A program rövid összefoglalása:** Az előadás a klasszikus zeneirodalmat ismerteti meg a gyerekekkel humoros, lebilincselően érdekes módon, a didaktikus megközelítést mellőzve. Különleges képek vetítésével kíséri a mondottakat, a zenei illusztrációkat a Bartók Konzervatórium és a Zeneakadémia növendékei, Eckhardt tanítványai adják elő.

## Ki nyer ma? - Játék és muzsika 70 percben - aki vezeti: Czigány György

 Korosztály: nyugdíjas

Gyakoriság: havi 1 alkalom, összesen 8 alk./év

Időtartam: 1,5 óra - 15:00- 16:30

A résztvevők száma alkalmanként: 13-60 fő

A program külső szervezője vagy előadója: Czigány György zenei rendező, műsorvezető.

**A program rövid összefoglalása**: A műsort a Ki nyer ma? rádiós játékból ismert

Czigány György vezeti, neves színművészek, operaénekesek közreműködésével. A zenés-irodalmi délutánon költészetre és muzsikára vonatkozó kérdések hangzanak el. A helyes válaszokért a nyeremény a művelődési központ rendezvényeire szóló 2 személyes belépő.

## Aventinus akusztik estek – terasz rendezvények

Korosztály: vegyes, de inkább a fiatal generációt célozná meg

Gyakoriság: 4 alkalom

Időtartam: 70 perc/ ea.

A résztvevők száma alkalmanként: 30 - 60 fő

2023-ben tervezett előadóink: Barkóczi Noémi önálló est, Sallai László önálló est, Csaknekedkislány akusztik, Galaxisok

A program rövid összefoglalása: A programsorozat hagyományt teremtő céllal jön létre és ezt szeretnénk is tovább vinni egy kicsit újra gondolva, nyitva a magyar alter zenészvilágban megjelenő előadók felé. Velük megcélozva a fiatalabb generáció bevonzását. Erre tökéletes helyszínt biztosít nekünk a ház kellemes környezetű udvara, ahol az új büfénk (Marczika) is színes kínálattal várja a hozzánk betérőket.

## Román Sándor Entertainment

Román Sándor rendező-koreográfus 40 éves pályafutása során forradalmasította a magyar néptáncot. Egy teljesen új látásmóddal és a különböző táncstílusok keveredésével  minden koreográfiájával megszerettesse a nézőkkel a táncot és lenyűgözze őket minden előadása.

Nagy örömünkre szolgál, hogy a két intézményünkben, mind a Marczibányi Téri Művelődési Központban, mind a Klebelsberg Kultúrkúriában nagy érdeklődést mutat minden előadásuk.

**Fun Fiction**

Román Sándor ebben a darabjában egy már klasszikusnak számító történetet gondolt újra és vitte színpadra. A darab főhőse az életművész, sármos és minden nő szívéhez kulccsal rendelkező jóvágású playboy, aki nem mellesleg főállásban gazdag nőket szabadít meg drága ékköveiktől...

Mindig elbűvölő, mindig elegáns és mindig egy lépéssel előrébb jár. És mi kell még ahhoz, hogy a történet kerek legyen. A mindig esetlen, mindig kétbalkezes nyomozó, aki a maga ügyefogyott módján mindent megtesz azért, hogy a tolvajt végre elkapja. Román  Sándor legújabb darabjában rengeteg humorral és fergeteges táncokkal kerül bemutatásra ezen klasszikusnak számító történet, amely még a legborúsabb napokon is vidámságot és nevetést csal a nézők arcára.

**Az affér**

Az elképesztően szórakoztató előadás a kultúrát, a tánc örömét hozza közel azokhoz a kitartó, lelkes és jelentős rajongó közönséghez, akik hosszú évek óta szívesen kóstolnak bele a táncos színház világába és ezzel ámulatba ejti ismét rajongóit egy különleges látványvilágot létrehozva.

Két markánsan különböző családi háttérrel rendelkező fiatal történetébe pillanthatunk be egy felettébb szórakoztató, fantasztikus koreográfiával és szenzációs jelmezekkel megrendezett előadásban, amit egy csapat prima, tehetséges fiatal táncos mutat be.

Egyfajta modern köntösbe bújtatott Rómeó és Júlia-történettel érkezik Román Sándor táncművész és fiatal csapata.

Az autentikus néptáncból származó mozdulatokról ismert művész Az affér című előadását a Klebelsberg Kultúrkúria mutatta be a közönség számára 2021 decemberben.

**Újvilág**

Fiatalság, bolondság, bohémség és tánc minden mennyiségben. Ezek jellemzik Román Sándor legújabb egész estés táncprodukcióját. Az előadás két tüzes fiatal egymásra találásáról szól, arról, hogy az ellentétek igenis vonzzák egymást, és a boldogsághoz vezető út néha rögös. A darab rengeteg humorral mutatja be, hogy hagyományainkat és konvencióinkat végül is, maga az élet írta és soha nem szabad elhagynunk őket. Az előadás tisztelgés tradícióink előtt, melyek utat mutatnak, biztonságot adnak és a boldogsághoz vezetnek.

## ECHO zenés, táncos estek

Az ECHO együttes az egyik legrégebbi magyar könnyűzenei formáció. Kultúrtörténeti érdekesség, hogy a zenekar még mindig aktív, sőt: a Klebelsberg Kultúrkúriában havi egy alkalommal még mindig koncertet ad, ezen a helyi lakók idősebb generációja vesz részt, a színházterem pedig táncparketté alakul.

Az ECHO II. együttest Szilvássy Zsolt, az egykori legendás ECHO együttes vezetője, basszusgitárosa alapította zenész barátainak közreműködésével. Műsoruk a '60-as, '70-es évek slágerlistás számaiból és az Echo együttes számaiból áll.

## Női posta – Oláh Ibolya színházkoncertje

Zenészek: Födő Sándor, Furák Péter, Rendezte: Bíró Kriszta, Zeneszerző: Presser Gábor

2018-ban jelent meg Presser Gábor: Voltam Ibojka című Cd-je, amelyen Oláh Ibolya énekel 28 verset, 11 szerzőtől. A Cd anyaga nem pusztán koncertet, inkább színházi interpretációt kíván, így született meg a Női posta. Valahol van egy nagy, központi, szív-panasziroda. Talán egy égi főpostán, ahol mindenkit meghallgatnak. Ott ül-áll-beszél-énekel egy nő, akit, mondjuk, Ibolyának hívnak. Ma ő van szolgálatban ebben a hivatalban.

Az előadást nagy sikerrel mutattuk be 2021-ben, és saját produkció lévén folyamatosan műsoron tartjuk 2023-ban is, illetve igyekszünk tájelőadásokat is szervezni.

## Calcutta trió

A Calcutta Trió Európában, Indiában valamint a világ számos pontján lép fel évtizedek óta. A klasszikus indiai zene mestereivé váltak, annak szülőhazájában is számos elismerést szerezve. A trió fő célja a 3500 éves indiai klasszikus zene tradíciójának, csodálatos rágáinak, a világ legfejlettebb élő zenei ritmus rendszerének a lehető legtöbb hallgatóval való megismertetése. Az előadásokon a Trió betekintést nyújt az indiai klasszikus zene rendszerébe, történetébe, szigorúan követve indiai mestereiket. A hangversenyt gyakran egészíti ki indiai film vetítése is, amely az indiai zene hangszereit, legnagyobb előadóit és népeinek kultúráját mutatja be. Havi 1 alkalommal adnak koncertet a Marczibányi téren.

## Neil Young sétány – NYS KLUBKONCERT

Neil Young, a Crosby, Stills, Nash & Young szupercsapat talán leghíresebbike, a mai napig termékeny dalszerző, világjáró művész. Neve mára már fogalom. A woodstocki nagy nemzedék egyik utolsó nagysága. A Neil Young Sétány a kezdetektől a legújabb dalokig Sülyi Péter magyar fordításában énekli Young és a többiek híres és álomszép slágereit. Havi 1 alaklommal adnak koncertet a Marczibányi téren.

## Dés László zongoraestjei

2022-ben kezdődött el együttműködésünk Dés Lászlóval. Minden hónapban állandó előadóként egyszemélyben fogja elkápráztatni a közönséget dalaival és kialakulásuk történetével felváltva a két intézményünkben.

## Marczi Jazz Klub

2022 márciusában Klébi Jazz Klub néven indult el egy együttműködés Kollmann Gáborral, a Budapest Jazz Orchestra vezetőjével. Minden hónapban egyszer remek jazz zenészek mutatták be zenekaraikat. Idén is szeretnénk ezt a klubot folytatni, új helyszínként a Marczibányi Téri Művelődési Központban.

## Helló, Télapó! A Rutkai Bori banda családi koncertje 12.03-án

Korosztály: vegyes

Gyakoriság: 1 alkalom/ év

Időtartam: 11:00 -12.30

A résztvevők száma:300 -340 fő

# Alkalmi zenei programjaink 2023-ban

A könnyűzenei koncertek havonta egyszer kerülnek megrendezésre, egyik hónapban a Marczibányi Téri Művelődési Központban, másik hónapban a Klebelsberg Kultúrkúriában.

Próbálunk ismert, magas színvonalú előadókat hívni, de az idei tervek között szerepet kapnak a kevésbé dotált zenekarok is, így lehetőséget, helyet biztosítva, hogy megismerje őket a közönség.

A meghívni kívánt előadók:

Február: Sárik Péter Trio&Falusi Mariann

Március: Paya and The Raptors koncert, Szalai Anna és Dorozsmai Gergő koncert

Április: Aranyakkord Kiss Tibi (Quimby) és Vastag Gábor (A Kutya Vacsorája) projektje vagy Lovasi András szóló estje

Május: Zorán koncert mind két intézményben, BOEBECK koncert

Továbbá: Pál utcai fiúk, Budapest Bár, Péterfy Bori, Charlie, Budapest Jazz Orchestra, Aurevoir, Carson Coma, Platon Karataev, Bobeck (Andl-Beck Boróka)

# Irodalom

## A magyar költészet napja

**04. 11. 18:00 - 00:00**

Korosztály: vegyes

Időtartam: 18:00-00:00 v. kifulladásig

A résztvevők száma: 40 főtől - folyamatos cserélődéssel

**A program rövid összefoglalása:**

A **Magyar Költészet Napját** Magyarországon 1964 óta április 11-én **József Attila születésnapján** ünnepeljük, akinek az életműve megkerülhetetlen mind a költőutódok, mind a művészettel foglalkozók számára. A rendezvényen klasszikus és kortárs költők versei egyaránt elhangzanak - diákok, a költészetet kedvelők és ma élő szerzők, színművészek tolmácsolásában. 2023-ban is versmaratont tervezünk.

## Szabó Magda emlékének ápolása

**10.05.**

**Szabó Magda születésnapi műsor**

Korosztály: vegyes

Gyakoriság: 1 alkalom/ év

Időtartam: 18:00 -

A résztvevők száma:80 -120 fő

**11.21.**

**Szabó Magda angol nyelvi iskolai verseny**

Korosztály: 10-15 év

Gyakoriság: 1 alkalom/ év

Időtartam: 08:00 -14:00

A résztvevők száma:60 -70 fő

# Film

Ebben az évadban kétféle filmklub megvalósítását tűztük ki célul:

## Gyereksorsok a nagyvilágban

c. sorozat január és május között havonta egyszer kerül majd megrendezésre. Moderátornak **Banai Katalint** (egykori mozi vezető, hazai- és nemzetközi filmfesztiválok szervezője, kulturális menedzser) kértük fel. A vetítéseket pár mondatos felkonferálás előzi meg, s keretbe foglalva, a nézőkkel való kötetlen beszélgetés zárja Katalin moderálásában.

Tervezett program:

**Kafarnaum - A remény útja** <https://port.hu/adatlap/film/tv/kafarnaum-a-remeny-utja-capharnaum/movie-205996>

**Szeretet nélkül** <https://port.hu/adatlap/film/tv/szeretet-nelkul-nelyubov/movie-192271>

**Kontroll nélkül** <https://port.hu/adatlap/film/tv/kontroll-nelkul-systemsprenger/movie-210548>

**Mustang** <https://port.hu/adatlap/film/tv/mustang-mustang/movie-169772>

**Bolti tolvajok** <https://port.hu/adatlap/film/tv/bolti-tolvajok-manbiki-kazoku-shoplifters/movie-205504>

Korosztály: 18 éven felüliek

Gyakoriság: havonta 1 alkalom januártól májusig

Időtartam: 3 óra

A résztvevők száma alkalmanként: 80 fő

**Dokumentumfilmes klub**

a KINEDOK (ez egy nemzetközi közösség: egyedi filmklub és alternatív filmterjesztői platform, amely kapcsolatot teremt a kortárs dokumentumfilm-készítői és nézői között) bevonásával és segítségével, nem állandó jelleggel, hanem alkalmi vetítésekkel tud megvalósulni idén. Az induló film márciusban a **Dívák** <https://port.hu/adatlap/film/mozi/divak-divak/movie-220950>

Korosztály: 18 éven felüliek

Gyakoriság: havonta 1 alkalom januártól májusig

Időtartam: 3 óra

A résztvevők száma alkalmanként: 80 fő lesz, a program tervezése zajlik.

**A mi II. kerületünk**

7-8 magyar film bemutatása, egészen régiektől a mostani időszakig, amelyekben a II. kerület helyszínként jelenik meg. Előtte kis bevezető előadás, aztán filmnézés, a végén beszélgetés.

# Zöld programok, életmódváltás

A természetvédelem érdekében a zero waste, „zöldítő” gondolkodás, hozzáállás terjesztése, valamint eköré épülő Marczi közösség kialakítása és megszilárdítása érdekében idén leginkább workshopok szervezését, valamint ilyen témában járatos szakemberek előadásra való meghívását véljük leginkább eredményre vezetőnek.

Olyan szervezeteket, alkotókat szeretnénk ebbe társul hívni, mint a:

### Zöldövezet Társulás Környezetvédelmi Egyesület

A Zöldövezet Társulás Környezetvédelmi Egyesület tagjai rendezvények környezetterhelés csökkentéséért dolgoznak, karitatív csapatépítéseket szerveznek, hulladékból játszóházat építenek, környezetbarát kertészkedést vállalnak. Mindezeken keresztül hirdetjük az anyag- és erőforrás takarékosság elvét, a környezethez hangolt fogyasztás fontosságát.

workshop:  édesanyáknak mosipelus workshop

Korosztály: 18 éven felüliek

Gyakoriság: 1 alkalom

Időtartam: 1,5- 2 óra

A résztvevők száma alkalmanként: 20-25 fő

### Vászonzsákoslány/Antal Éva

Az ELTE humánökológia szakán végzett digitális tartalomkészítő.

workshop: kreatív, vegán főzés

Korosztály: 15-85

Gyakoriság: 1 alkalom

Időtartam: 2-3 óra

A résztvevők száma alkalmanként: 20-25 fő

### Kenyérsütés

Munkatársunk vezeti, aki tervezőgrafikus, 2019-óta tagja a Fiatal Képzőművészek Stúdiója Egyesületnek. Tagja és grafikusa a “PAD, a környezeti igazságosságért” egyesületnek. Bozzai Dániel elkötelezett környezetvédő és nem utolsósorban művészi szintre fejlesztette a kenyérsütés tudományát.

workshop: kenyérsütés

Korosztály: 15-85

Gyakoriság: 1 alkalom

Időtartam: 5-6 óra

A résztvevők száma alkalmanként: 10 fő

### Upsz

„Látni, és érezni, hogy mind a városban, mind az országban egyre többen gondolkodnak zölden és tudatosan, nekünk pedig célunk, hogy ne csak egy üzletet, hanem egy cselekvő közösséget is létrehozhassunk. Ahogy a nyitás előtt pár nappal közös brunchot szerveztünk a boltban megvásárolható termékek készítőinek, hogy elkezdjenek összeérni az alkotó energiák, úgy workshopokat és kurzusokat is tervezünk minden érdeklődőnek. Az upcycling is egyfajta újrahasznosítás, de mégis más, egy kicsit több, mint a recycling. Itt ugyanis arról van szó, hogy egy adott hulladék új életre kel, azaz több, és teljesen más lesz, mint annak előtte volt, mert az újrahasznosítója beleálmodik egy másik tárgyat, mint ami eredetileg volt. Nálunk iparművészek, designerek, és kreatív szellemű alkotók álmodják újra a hulladékokat, így lesz palackból tolltartó, nylon zacskóból, kávékapszulából, szívószálból ékszer, gumibelsőből öv, molinóból táska, szóval bármiből bármi.”

 workshop: újrahasznosított táskák/ékszerek/lámpás készítő workshop

Korosztály: 6-18 ill. felnőtteknek

Gyakoriság: 1 alkalom ill.

Időtartam: 3 óra

A résztvevők száma alkalmanként: 20-25 fő

### LaMandala/Lopusni Ágnes

2018 óta alkot pontozó technikával, s számára a mandalafestés egyenlő egy izgalmas belső utazással, meditációval.  A mandalák a szívhez szólnak, nem csoda, hogy ezek az alakzatok a szemet gyönyörködtető szimmetriájukkal mind az építészet, mind a festészet, de a hétköznapok visszatérő elemei is.  „Szeretném, ha minél több ember megismerné ezt a különösen egyszerű alkotótechnikát, mert számos jótékony hatása észlelhető az alkalmazása során. Rendszeres gyakorlása hatékonyan enyhíti a stressz tüneteit, segít elszakadni a hétköznapoktól és megélni a tudatos jelenlét állapotát. Kis létszámú workshopjaimon lépésről-lépésre ismerkedhetsz meg ezzel a módszerrel, miközben nemcsak egy szépséges képpel leszel gazdagabb, hanem egy különleges élménnyel is.”

workshop: mandala festés

Korosztály: 6-18 ill. felnőtteknek

Gyakoriság: 1 alkalom

Időtartam: 3 óra

A résztvevők száma alkalmanként: 20-80 fő

### Király Ágnes

Régészdoktor, akit pár éve utolért a kiégési szindróma, annak teljes tünetegyüttesével.

A fermentálás akkor vált az élete részévé, amikor egészségügyi problémáira kereste a megoldást. Már az első kóstolás után megtapasztalta e fantasztikus élelmiszerek meghatározó szerepét jóllétünk fenntartásában, továbbá a bélflóránk egészségében rejlő óriási erőt. A fermentálás, amely kezdetben csupán a hobbija volt, mára a hivatásává vált. A FerMentor Blog szerzője és a Fermentálás – Tippek, trükkök, receptek Facebook-csoport alapítója.

workshop: fermentálás

Korosztály: 18 éven felüliek

Gyakoriság: 1 alkalom

Időtartam: 3 óra

A résztvevők száma alkalmanként: 20-25 fő

### Swappis Buda

Fritzson-Bajdor Tünde 2014-ben indította el ruhacsere pop-up butikját Svédországban, 2018-ban pedig megérkezett Budapestre Swappis Ruhaforgó néven. Tünde egyedülálló ötlete Magyarországon innovációnak számít.

Közös ruhacsere (jó állapotú, vagy alig használt ruhák) szervezése.

### Zsámboki biokert

A *Zsámboki Biokert* egy Magyarországon, Zsámbokon működő biogazdaság. Fő profilja a helyi, szezonális és biozöldség termesztése, ennek biodoboz rendszeren keresztül való eljuttatása megrendelőihez Budapesten és környékén. Mivel az alapítókkal hónapok óta együttműködésben állunk, így szeretnénk őket felkérni egy olyan előadás megtartására, amelyben elmesélik, hogy indították vállalkozásukat, milyen célok vezérlik a mindennapjaikat, milyen hasznos tanácsokkal látnák el azokat, akik szintén saját termőterület megművelésén gondolkodnak.

Korosztály: 16 éven felüliek

Gyakoriság: 1 alkalom

Időtartam: 1,5 óra

A résztvevők száma alkalmanként: 80 fő

### Magyar Természetvédők Szövetsége

A Magyar Természetvédők Szövetsége (MTVSZ) több, mint 100 hazai környezet- és természetvédő szervezet közössége, fő célja a természet egészének a védelme és a fenntartható fejlődés elősegítése. Az 1989-ban alapított Szövetség tagjai Magyarország minden megyéjében jelen vannak és küzdenek természeti értékeink megóvásáért, a környezeti terhelések megelőzéséért. Nemzetközi szervezetekkel, kiemelten a Föld Barátai hálózattal együttműködve hangsúlyos szerepet játszanak Európa és a világ környezetvédelmi civil összefogásaiban.

Leginkább gyerekeket, kamaszokat célzó interaktív edukációs programok, előadások megtartására kérnénk fel őket.

Korosztály: 6-18

Gyakoriság: 2-3 havonta 1 alkalom

Időtartam: 3 óra

A résztvevők száma alkalmanként: 80 fő

### Ökoanyu/Nagy Réka

Szerkesztő, újságíró, blogger, négy fenntarthatósági tematikájú könyv szerzője és két kislány anyukája. Könyveiben, cikkeiben, előadásain saját példáján keresztül a mindenki által könnyen beépíthető és megvalósítható, fenntartható, zöld megoldásokat népszerűsíti.

Olyan előadás megtartására kérnénk fel őt, amelyben arról mesél, hogyan váltsuk le a félkész, feldolgozott élelmiszereket otthon is nagyszerűen elkészíthető társaikra. Ezáltal kikerüljük a felesleges adalékanyagokat, ízfokozókat. Használjunk a háztartásunkban természetes tisztítószereket, keverjünk ki magunk egy bőrtápláló testradírt vagy akár egy vegyszermentes szúnyogriasztót illóolajokkal. Ezáltal búcsút vehetünk a bőrünkkel érintkező ipari kemikáliáktól, nem szennyezzük a bennünket körülvevő belterek levegőjét és hulladéktermelésünk is jelentősen csökken. Az otthon elkészíthető gyerekjátékokkal pedig pörgő világunk dacára visszalassulhatunk gyermekeinkhez, akiknek erre nagy szükségük van.

Korosztály: 16 éven felüliek

Gyakoriság: 1 alkalom

Időtartam: 1,5 óra

A résztvevők száma alkalmanként: 80 fő

### Vegamama/Fancsikai Eszter

Vlogger, mesekönyv író. Gyermeke születése előtt hozta létre a Vegamama YouTube csatornát, ahol nyíltan beszélt a gyerekvállalás nehézségeiről is. A környezetvédelem és a zero waste életmód neves képviselője, számos főzős video népszerű alkotója.

Előadónak kérnénk fel, olyan témákban, mint pl.: a vegán életmód hétköznapokba való beépítése, ill. kisgyerekkel hogyan valósítható meg a zero waste életmód.

Korosztály: 16 éven felüliek

Gyakoriság: 1 alkalom

Időtartam: 1,5 óra

A résztvevők száma alkalmanként: 80 fő

## Kert

A 2021 nyarán megszületett tervünket, miszerint a Marczi kertjét szeretnénk közösségi szintérré, érdekes és értékes programok helyszínévé tenni 2023-ban szeretnénk tovább fejleszteni. Szezonális, a természet diktálta ütemben tervezünk ide:

* közösségi palántálást, fűszernövény ültetést
* a tavalyi sikeres gombaoltás után idén is rönkoltó workshopot Hódi Csilla vezetésével
* szintén Csilla szakmai hozzáértésére, illetve képzőművész képzettségére hivatkozva egy egész napos gomba fesztivált, előadásokkal, performansszal, beszélgetésekkel
* amennyiben a termés megengedi közös lekvár- ill. paradicsom befőzést
* tökfaragást
* növény csereberét ill. vásárt

Ezek a programok 1-1 alkalommal lennének megrendezve.

# A Budai Táncklub szakmai terve

**Nyilvános órák** - 2023. január 7 – 2023. január 27.

A nyilvános bemutató órák alkalmával a szülők, látogatók, érdeklődők megtekinthetik a tanfolyamok munkáját és megismerkedhetnek Táncpedagógusainkkal. Nyilvános órák száma: 43. A rendezvény ingyenesen látogatható.

FÉLÉVES TANDÍJFIZETÉS - 2023. január 2 - 2023. január 31

**Budai táncfarsang** – 2023. február 4. 18.00-22.00

Zenés-táncos farsangi mulatság Dalotti Tibor vezetésével.

Helyszín: Budai Táncklub főépülete. Belépő elővételben 2000Ft, a rendezvény napján 2500Ft.

TÁJÉKOZTATÓ LEPORELLÓ KÉSZÍTÉSE-2023. március

**XIX. ORSZÁGOS BERCZIK SÁRA EMLÉKVERSENY** - 2023. március 18. szombat

Helyszín: Marczibányi Téri Művelődési Központ, 1022 Budapest, Marczibányi tér 5/a.

Három versenyelőadást tervezünk a Berczik sári Néni Mozdulatművészetialapítvány nyal közös szervezésben. Belépőjegy 1500Ft/előadás.

**11. Tánc-kiállítás** - Országos Modern és Kortárs Táncművészeti Verseny - 2023. április 30. vasárnap

Helyszín: Marczibányi Téri Művelődési Központ, 1022 Budapest, Marczibányi tér 5/a.

A Tánc-kiállítás tánc- és képzőművészeti kulturális rendezvény a Tánc Világnapja alkalmából. Három versenyelőadást tervezünk, belépőjegy 1500Ft/előadás. Nevezési díj 8000Ft/koreográfia.

**Évzáró vizsgaelőadások** – 2023. május 27, június 5-11.

A tanév végén tagjaink tanúságot tesznek az év folyamán tanultakról az évzáró előadásokon bemutatott koreográfiákal. Nyolc előadást tervezünk a 38 tánccsoport közreműködésével.

2023. május 27. szombat próbák 8.00-22.00

2023. június 5. hétfő- június 8. csütörtök próbák 14.00-22.00

2023. június 9. péntek próba 14.00-18.00

2023. június 9. péntek előadás 19.00-21.00

2023. június 10. szombat próba 8.00-10.00

2023. június 10. szombat előadások (11.00-12.00, 15.00-18.00, 19.00-21.00)

2023. június 11. vasárnap előadások (10.00-12.00, 13.00-15.00, 16.00-18.00, 19.00-21.00)

Belépőjegy 1800Ft/előadás.

JÚNIUSI TÁNCFOGLALKOZÁSOK – 2023. június 30-ig tartunk Berczik torna, táncgimnasztika, óvodás és kisiskolás balett, valamint művészi torna foglalkozásokat.

Óradíj: 2000Ft., 10 alkalomra szóló bérlet 15000Ft.

2023. JÚLIUS - nyári szünet

Az intézmény épületeiben karbantartásokat és nagytakarítást végeznek műszaki dolgozóink és a megbízott ECOFM Management Kft.

**Nyári táncfoglalkozások** - 2023. augusztus 01-31.

Gyermek és felnőtt táncfoglalkozások.

Óradíj: 2000Ft., 10 alkalomra szóló bérlet 15000Ft.

**Nyári intenzív tánckurzusok** - 2023. augusztus 21-25. 8.30-16.30

Három korosztályi csoportban rendezzük meg a nyári intenzív tánckurzust.

Részvételi díj: 40000Ft, ami tartalmazta az ebéd költségét.

BEIRATKOZÁS A 2023/2024. TANÉVRE – 2023. augusztus 1 – 2023. szeptember 2.

Az előző tanévhez viszonyítva 10% tandíjemelést tervezünk.

Saját szervezésű tanfolyamok száma: 42

Terembéres tanfolyamok óraszáma: 8/hét

**Táncbörze**- 2023. szeptember 3.

Rövid 20 perces foglalkozások alkalmával az érdeklődők kipróbálhatják tanfolyamainkat.

Helyszín: Budai Táncklub főépülete. A rendezvény ingyenes.

**Budai gálák** - 2023. november 18-19.

Helyszín: Marczibányi Téri Művelődési Központ, 1022 Budapest, Marczibányi tér 5/a.

Belépőjegy: 2500Ft.

Tánccsoportjaink bemutatják az előző tanév legsikeresebb koreográfiáit.

TÉLI SZÜNET- 2023. december 20. -2024. január 2.

# Vízivárosi galéria

### Kiállítások a kortárs képző- és iparművészet, valamint a fotóművészet területéről a Vízivárosi Galériában

**Január**
**Felházi Ágnes: Perpetuum mobile**

Művészek a II. Kerületben sorozat

Finanszírozási forrás: 2022-23-as nyertes NKA Képzőművészeti Kollégiumi pályázat

**Február**

**Kortárs művészet a Vértes Gábor Gyűjteményből**

Magángyűjtők sorozat XIV.

Kurátor: Ébli Gábor esztéta

Finanszírozási forrás: 2022-23-as nyertes NKA Képzőművészeti Kollégiumi pályázat

**Március**

**Magyar Grafikusművészek Szövetsége: Új generáció**

Csoportos kiállítás az MGSZ legújabb tagjainak munkájából

Kurátor: Dr. Révész Emese művészettörténész

Tervezett finanszírozási forrás: 2023-24-es NKA Képzőművészeti Kollégiumi pályázat

**Április**

**Random – Kortárs Alkotók Fotóművészeti Egyesülete: Wild wild life**

A kiállítás a Budapest Photo Festival akkreditált eseménye

Kurátor: Mucsy Szilvia és Diósi Máté fotóművészek

Tervezett finanszírozási forrás: 2023-24-es NKA Fotóművészeti Kollégiumi pályázat

**Május**

**Bohus Réka, Fabricius Anna, Keresztes Zoltán:** **Tapasztalás a világról**

A kiállítás Budapest Photo Festival akkreditált eseménye

Kurátor: Gergely Mariann művészettörténész

Tervezett finanszírozási forrás: 2023-24-es NKA Fotóművészeti Kollégiumi pályázat

**Június**

**Lányi Adrienn festőművész önálló kiállítása**

Művészek a II. Kerületben sorozat

Tervezett finanszírozási forrás: 2023-24-es NKA Képzőművészeti Kollégiumi pályázat

**Július**

**Fekete Szilvia, Bajkó Dániel, Balogh Krisztián: Fától az erdőt**

Feltörekvők sorozat

Kurátor: Uhl Gabriella művészettörténész

Tervezett finanszírozási forrás: 2023-24-es NKA Képzőművészeti Kollégiumi pályázat

**Augusztus:** Nyári szünet

**Szeptember**

**Fényt hozzon…: Új szakralitás - csoportos kiállítás**

Az Ars Sacra Fesztivál keretében

Kurátor: Novotny Tihamér művészettörténész

Tervezett finanszírozási forrás: 2023-24-es NKA Képzőművészeti Kollégiumi pályázat

**Október**

**MINIKÉPEK 2023 – csoportos kiállítás**

A Magyar Festészet Napja rendezvénysorozat kiemelt eseménye

Kurátor: Zöld Anikó festőművész

Tervezett finanszírozási forrás: 2023-24-es NKA Képzőművészeti Kollégiumi pályázat

**November**

**Zoltai Bea festőművész önálló kiállítása**

Művészek a II. Kerületben sorozat

Tervezett finanszírozási forrás: 2023-24-es NKA Képzőművészeti Kollégiumi pályázat

**December**

**XXII. Karácsonyi Tárlat**

Ünnepi tematikájú csoportos kiállítás

### Képző- és iparművészeti, valamint fotókiállítások a Kultúrkúriában

A Kultúrkúria vizuális programjában a képző-, ipar- és fotóművészet egyaránt reprezentálva van. Évi szinten átlag 26 kiállítást tartunk az intézmény kiállítótermeiben. Mindezt kivételesnek tarthatjuk, hiszen más közművelődési, összművészeti intézmény kínálatában kevésbé jellemző, s a galériák kínálatában sem szerepel ilyen mennyiségben és együttállásban kortárs tárlat, melynek minden kiállítója hivatásos alkotóművész. Az elmúlt évek szakmailag elkötelezett eseményei, tárlatai nyomán intézményünket magasan jegyzik a vizuális kultúra területén, az iparművészet egyik hazai bástyájának is tekinthetjük a Kultúrkúriát, hiszen a terület országos hatókörű bemutatóinak adunk rendszeresen otthont.

Így kerül idén is sor a XIV. Ötvösművészeti Biennáléra, a hagyományossá váló Glass Spring országos üvegművészeti kiállításra és a Nemzetközi Textilművészeti Triennálé díjazott alkotóinak seregszemléjére. A szakmailag magasan értékelt, díjazott alkotók önálló tárlata mellett más országos, az adott műfaj alkotóinak közös tárlatait is megrendezzük az év során terveink szerint, mint pl. a Magyar Alkotóművészek Országos Egyesülete Fotóművészeti Tagozat, Magyar Képzőművészek és Iparművészek Szövetsége Festő szakosztályának és több más tagozatával közös csoportos tárlatot. Több tárlatunk kapcsolódik országos és fővárosi rendezvénysorozatokhoz, fesztiválokhoz is.

( Glass Spring – Budapesti Tavaszi fesztivál, Textilművészeti Triennále – Budapest Design Hét).

**Kultúrkúria tervezett kiállításai 2023**

**Kúria tárlatok**

**január**

Tizenöt stáció – Mara Kinga festőművész

Fák, madarak – Zsila Sándor fotóművész

**Február**

Évgyűrűk- Alma Mater: A kisképző – csoportos képző- és iparművészeti kiállítás

**Március**

Geometria szabadon – csoportos festészeti kiállítás – Magyar Képzőművészek és Iparművészek Szövetségével közös tárlat

Gera Noémi ötvösművész

**Április**

Messenger - A MI Textilművészeti Csoport kiállítása

**Május**

Glass Spring – csoportos üvegművészeti kiállítás

**Június**

Babos Bertalan Zsili festőművész

**Augusztus**

Triptichon- Magyar Alkotóművészek Országos Egyesületével közös csoportos tárlat

**Szeptember**

Orient Enikő textilművész

Művészpiknik – kortárs képzőművészek pop-up kiállítása a kertben

**Október**

XIV. Ötvösművészeti Biennále – csoportos tárlat

Textilművészeti triennále válogatott művei

**November**

Lohr Pálma keramikusművész

Az ékszer – csoportos tárlat, Magyar Képzőművészek és Iparművészek Szövetségével közös tárlat

**December**

Fekete Szilvia festőművész

Budai Iparművész Szalon

**Folyosói galéria**

**január**

Ablak a múltra – Kerényi Zoltán fotókiállítás

**Február**

Barátaink a színészek - fotókiállítás

**Március**

Petőfi fényképezőgéppel – Tóth József Füles fotókiállítása

**Április**

Az év természetfotósa 2021 – csoportos fotókiállítás

**Május**

Gyöngyösi Adreinn grafikusművész

**Június**

Sánta Balázs fotókiállítása

**Szeptember**

Csend – élet – Szikszay Ágnes fotókiállítása

**Október**

Kőműves Kata kiállítása

**November**

Czimbal Gyula fotókiállítása

**December**

Szalma Edit grafikusművész

# Nagyrendezvények, közösségi események[[1]](#footnote-1)

**Díszpolgár gála**

Korosztály: felnőtt

Gyakoriság: évi 1

Időtartam: 18.00-23.00 óráig

A résztvevők száma alkalmanként: 300 fő

**Semmelweis-nap**

Hagyományosan a Marczibányi tér kerthelyisége ad otthont az évről-évre megrendezésre kerülő Semmelweis napnak.

Gyakoriság: évi 1

Időtartam: 18.00-21.00 óráig

A résztvevők száma alkalmanként: 150 fő

**Német Napok – Sváb bál**

Korosztály: vegyes

Gyakoriság: július 2. szombat

Időtartam: 19.00 – 24.00

A résztvevők száma alkalmanként: 500

A program külső szervezője vagy előadója: a Budapest II. kerületi Német Önkormányzat, a Pesthidegkúti Német Nemzetiségi Alapítvány, valamint a Klebelsberg Kultúrkúria szervezésében

A program rövid összefoglalása: Ünnepségsorozat a sváb ősök betelepülésének és a templomunk megszentelésének évfordulóján. – A sváb bál hagyományosan sramlival, tombolával, műsorral szervezett zenés táncos rendezvény.

**Német Napok – Nemzetiségi kórustalálkozó**

Korosztály: vegyes

Gyakoriság: július 3. vasárnap

Időtartam: 14.00 – 18.00

A résztvevők száma alkalmanként: 130

A program külső szervezője vagy előadója: Kretz Éva, Budapest II. kerületi Német Önkormányzat

A program rövid összefoglalása: Nemzetiségi kórusok fellépése, közös ebéddel, beszélgetéssel, Német Napok záró eseménye

**XXV. Jubileumi Nyári Művészeti Fesztivál**

Korosztály: (vegyes/nyugdíjas) - vegyes

Gyakoriság: évente

Időtartam: 4 nap

A résztvevők száma alkalmanként: 4-5000

A program külső szervezője vagy előadója: hazai kézművesek, mutatványosok, cirkuszművészek, színművészek, énekesek

A program rövid összefoglalása: Összművészeti fesztivál, tartalmilag hagyományőrző és innovatív új programok ötvözete, évről évre gazdagabb megoldásokkal. Prioritás a családi programok, gyermekprogramok erős dominanciája. 2022-től erőteljesen koncentrálunk a fesztivál vásár-szekciójának erősítésére, a munkába bevonásra kerül a Maker’s Budapest design vásár csapata is.

Az esti idősávban tervezett elődás: Duda Éva Társulat: Ramazuri és a Szent Efrém férfikar lemezbemutató koncertje.

**Hidegkúti Halnap – HiHa**

Korosztály: 0-100

Gyakoriság: évente egyszer.

Időtartam: 6.00-19.00

A résztvevők száma alkalmanként: 150-300

A 2021-es évben új kezdeményezésként indult program, melynek célja a Hidegkúti Horgásztó népszerűsítése, rendezvényhelyszínként való kihasználása. Az idei évben is tervezünk horgászversenyt és főzőversenyt, valamint a horgászás, vízivilág tematika köré szerveződő programokat: gyerekszínházi előadások, kézműveskedés, szabadtéri játékok.

Este pedig koncertekkel várjuk az érdeklődőket.

**V. Pesthidegkúti Sörfesztivál**

Korosztály: vegyes

Gyakoriság: évente egy alkalom. (2023-ban szeptember 24-25.)

Időtartam: naponta 16.00 – 24.00

A résztvevők száma alkalmanként: a két nap alatt 450-500 fő

A program külső szervezője vagy előadója: Kretz Éva, A Budapest II. kerületi Német Önkormányzat

A program rövid összefoglalása: Bajor jellegű vidám műsoros hétvége, nemzetiségi tánccsoportok dalkörök fellépésével, este táncmulatság. A II. Kerületi Német Önkormányzat, a II. Kerületi Önkormányzat és a Kultúrkúria közös szervezésében.

**Klebelsberg Kuno Hét (KKH)**

Korosztály: (vegyes/nyugdíjas)

Gyakoriság: évente 1 alkalom, 5-7 rendezvény

Időtartam: 1,5-2 óra 6 rendezvény, díjátadó kb. 4 óra

A résztvevők száma alkalmanként: 40-150 fő

A program külső szervezője vagy előadója: Városrészi Önkormányzat, II. Kerületi Önkormányzat

A program rövid összefoglalása: A Klebelsberg Kultúrkúria minden év novemberében egy hetes műsorfolyammal emlékezik meg volt lakója és névadója, Klebelsberg Kuno egykori vallás- és közoktatási miniszter születésnapjáról. Ennek keretében kerül átadásra a Városrészi Önkormányzat által alapított Klebelsberg Kuno-díj. A hét programjai a névadó munkásságához kapcsolható témákat érintenek, különböző műfajokban.

**II. Kerület Napja**

Korosztály: vegyes

Gyakoriság: évente egy alkalom, tervezett június 16-17.

Időtartam: 06.16. 14:00-22:00, 06.17. 10:00-20:00

A résztvevők száma alkalmanként: a két nap alatt 1500-2000 fő

A program külső szervezője vagy előadója: II. Kerületi Önkormányzat

A program rövid összefoglalása: kerületi rendezvénysorozat, családi- és gyermekprogramokkal, egészségügyi szűrésekkel, gasztronómiával, kézműves foglalkozásokkal, koncertekkel a Mechwart ligetben.

**Tökfaragó nap a II. kerületben**

Korosztály: vegyes

Gyakoriság: évente egy alkalom, tervezett október 28.

Időtartam: 10:00-15:00

A résztvevők száma alkalmanként: a két nap alatt 400-500 fő

A program külső szervezője vagy előadója: II. Kerületi Önkormányzat

A program rövid összefoglalása: tökfaragó napot szervez az Önkormányzat a Mechwart ligetben, és a Gyarmati Dezső Uszoda parkolójában. A tökfaragás mellett számos gyermek- és családi program várja az érdeklődőket.

**Advent a II. kerületben – A szeretet vasárnapjai**

Korosztály: vegyes

Gyakoriság: évente négy alkalom: 11.26., 12.03., 12.10., 12.17.

Időtartam: 14:00-18:00 óra között

A résztvevők száma alkalmanként: 250-300 fő

A program külső szervezője vagy előadója: II. Kerületi Önkormányzat

A program rövid összefoglalása: családi programok, interaktív játékok, koncertek, színpadi előadások, néptáncbemutató és táncház, polgármester és az egyházak képviselőjének köszöntői, gyertyagyújtás

# Családi programok a Klebelsberg Kultúrkúriában

**Diafilmek délutánja**

Tervezett program időpontja: évi 2, január, december

A klasszikus műfaj felelevenítése, nagyoknak, és kicsiknek folyamatos vetítés

**Gyermeknap**

Tervezett program időpontja: évi 1, május

Nagyszínpadi produkciók, utcaszínház, különböző játszóházak várják az egyes gyerekkorosztályokat nagyszabású ingyenes rendezvényünkön.

**Gyermekbúcsú**

Tervezett program időpontja: évi 1, június

Nagyszínpadi produkciók, utcaszínház, különböző játszóházak köszöntik a nyarat és búcsúztatják a tanévet

**Csiribiri családi délutánok**

Tervezett program időpontja: évi 7, havi 1

Tematikusan összeállított, összművészeti rendezvény, melyen a család több tagjának kínálunk közös programot az aktuális évszakhoz, ünnepkörhöz, jeles napokhoz kapcsolódóan. Többféle műfaj jeles képviselői szerepelnek, az intézmény egyik leglátogatottabb rendezvénye a járvány ellenére is.

**Családi meseszínház, gyermekkoncertek**

Tervezett program időpontja: évi 4

Hétvégi matiné keretében önállóan meghirdetett gyermekzenekarok és előadók koncertje, lemezbemutatója ( pl. Halász Judit, Kiskalász zenekar ), és gyermek- és bábszínházi előadások a család közös részvételével ( pl. Túl a Maszat-hegyen, Mesél az erdő ).

**A varázslat mesterei**

Tervezett program időpontja: évi 2

A manapság nagy népszerűségnek örvendő illuzionista produkciók – eddig egyedülállóan csak nálunk – kisebb korosztálynak szánt változatát hirdetjük meg, melyen az ország legjobb gyermekbűvészei mutatják be trükkjeiket

**Babaszínházak**

Tervezett program időpontja: évi 9

Továbbra is havonta iktatnánk programunkba a 0-3 éves korosztályt célzó, első színházi élményt jelentő előadást. A játékot minden esetben a legrangosabb bábszínházak tagjai alkotják és adják elő.

**Gyermekszínházi bérletsorozatok**

Tervezett program időpontja: évi 4 sorozat 6 és 3 előadással – összesen 18 előadás

Nem tudjuk, hogy a megélt járvány miként módosítja a szervezett csoportok színházba, illetve nagyobb létszámú közönséggel közös előadás látogatásainak gyakorlatát. Ha az oktatási intézmények részéről a szándék megvan, akkor tavasszal, ősszel újra megpróbálnánk elindítani a különböző korosztályoknak szánt bérletsorozatok meghirdetését. A Tádé-bérlet az óvodásoknak, a Mazsola – bérlet pedig kisiskolásoknak szólna 3 - 3 előadással. Kiemelt cél lehetne, hogy a felső tagozatosok és a gimnáziumba járó diákok számára is tudjunk összeállítani egy sorozatot a tanrend figyelembevételével.

**Hangszersimogató karácsony** december 16. 16.00-17.00 (1-8 éves gyerekeknek)

Bársony Bálint és zenekarának interaktív foglalkozása és minikoncertje 0 éves kortól. A koncertet követően közös játék a hangszerekkel, mely során kicsiknek és nagyoknak egyaránt lehetősége nyílik a hangszerek hangjának megismerése-és az éneklés örömének átadására.
Barbakán terem, tervezett létszám: 60 fő

**Hangutazás felnőtteknek** december 16. 18.00-19.15 stresszoldó kikapcsolódás

Bársony Bálinttal és 40 gyógyító hangtálával. 18 éves kortól.
Aréna terem, tervezett létszám: 32 fő.

**Kúria műhely családi kézműves sorozat (workshopok)**

*Szitanyomó workshop.* Január 28.
A résztvevők megismerkednek a szitanyomás technikájával, valamint egyedi tervezésű poló illetve vászontáska mintákat készítenek.

Tervezett létszám: 12 fő

*Maskara készítő workshop.*Február 11.
A résztvevők állatos állarcokat készítenek papírból.

Tervezett létszám: 12 fő.

*Húsvétváró workshop.*Március 25. A résztevők tojástartókat készítenek vesszőből, valamint tojásokat festenek és asztali díszeket készítenek.
Tervezett létszám: 12 fő
*Tavaszváró workshop* Április 22. 15.00-18.00 A résztvevők nemezből virágokat, és ékszereket készítenek.

Tervezett létszám: 12 fő

*Origami workshop* Október 14
A résztvevők állatokat valamint égősor búrákat készítenek hajtogatással papírból.

Tervezett létszám: 12 fő

*Kerámia workshop* Október 28. 15.00-18.00 A résztvevők agyagból edényeket formáznak.
Tervezett létszám: 12 fő

*Adventi forgatag* December 9. 15.00-18.00. Vinotéka terem

Tervezett létszám: 60 fő
Kézműves foglalkozások a család minden tagjának, ahol lehetőség van elkészíteni mindenkinek a karácsonyi ajándékait.

Tervezett foglalkozások: mézeskalácssütés, gyertyaöntés, karácsonyfa és karácsonyi asztali díszek valamint képeslapok készítése, rézdomborítás.

**Táncfesztivál a Tánc Világnapja keretében** Április 21. 16.00-20.00, ahol a Kultúrkúriában működő táncfoglalkozások egy rövid bemutatót tartanak majd a táncfajtákat a résztvevőknek lehetőségük nyílik kipróbálniuk.
Tervezett létszám összesen 150 fő.

# Családi programok a Marczibányi téren

**Marczi Őrjárat**

Tervezett program időpontjai: havonta 1 alkalommal

Korosztály: 0-99 éves korig / családi program

Időtartam: 60 perc

Alkalmanként: 20-40 fő

A Marczi Őrjárat, játékos, mesés ismeretterjesztő foglalkozás. Tavasztól – őszig bezárólag a Marczi kertjében zajlik a program. A gyerekek interaktívan vesznek részt a foglalkozáson, ahol egy adott témára felfűzve, mese, kincskeresés, ügyességi és mozgásos feladatokkal körbejárjuk a kertet. a szülők bekapcsolódva vagy közvetlen végig követve az állomásokat vesznek részt.

Az Őrjárat kis közösség az első alkalomtól bővül és tartja magát. Visszajáró gyerekekkel, szülőkkel. A jövőben bővül a program és meghívott meseíró, madarász előadó színesíti a programot.

**Karmesterjáték a Bélaműhellyel**

Tervezett program időpontjai: évente 4 alkalom

Időtartam: 90 perc

Korosztály: 0-99 éves korig

Alkalmanként: 60-70 fő

A Bélaműhely Sound Art 2007 óta foglalkozik hangkeltő eszközökön való hangszeres játékkal. Éppen ezért több programmal is jelen vannak a haza programkínálati palettán.

A Karmesterjáték 3 részből áll, melynek során a hangszerbemutatástól a saját élményen át, eljutunk a karmesterjátékig, ahol gyermek, felnőtt próbálhatja ki magát ebben a nem mindennapi szerepben.

**Hangszerkészítő műhely a Bélaműhellyel**

Tervezett program időpontjai: évi 3-4 alkalom

Időtartam: 90 perc

Korosztály: 0-99 éves korig

Újrahasznosított anyagból készítenek a résztvevők hangszereket, amiken egyszerű dallamokat szólaltatnak meg. a készítés során anyag, tárgyismeret és az egyszerű szerszámhasználat is tanulható.

**Marczi Farsang**

Tervezett program időpontja: 1 alkalom

Minden korosztály számára.

Jelmezes, farsangi program, Bábszínházi előadással, jelmez bemutatóval, kézműves foglalkozásokkal a család minden tagja számára.

**Marczi Családi nap**

Tervezett program időpontja: 3 alkalom

Minden korosztály számára

A Marczi családi napokon mindenki számára szeretnénk önfeledt tartalmas közösségi programot kínálni. Jeles ünnepek, világnapokhoz kapcsolódó, ismeretterjesztő, kézműves színházi-bábszínházi foglalkozásokkal, előadásokkal.

**Tervezett program címe: Anyák napja**

Tervezett program időpontja: 1 alkalom

Az Anyák napi kézműves foglalkozáson a Krea Tour csapat segítségével, szép, ízléses ajándékokat készíthetnek a gyerekek, Apukák az Édesanyák, Nagymamák számára.

# Nyugdíjasoknak

## Marczibányi tér

Korosztály: nyugdíjas

Gyakoriság: kéthetente, pénteki napokon

Időtartam: 14:00 -16:00

A résztvevők száma alkalmanként: 25-58 fő

A programok szervezője: Sipos Ildikó klubvezető

**A program rövid összefoglalása:** A kéthetente tartandó összejöveteleken sokszínű programot biztosítunk klubtagjaink számára, amely a széleskörű érdeklődésükhöz igazodik, ezzel is hozzájárulva minőségi életük, tájékozottságuk gazdagításához. A nemzetközi kiállítások megtekintése a múzeumokban, a híres könyvtárak, színházi előadások, turisztikai-kulturális színterek, nyári kirándulások mind részei a „Marczi Nyugiklub élet”-nek.

**TANFOLYAMOK**

**INTERNET KORTALANUL**

Korosztály: vegyes

Gyakoriság: 2 alkalom/hét

Időtartam: 2 X 45 perc/alk. = 6 hét

Tervezett létszám: 12-14 fő/tanf.

**A program rövid összefoglalása:**

A tanfolyam elején az igények felmérésre kerülnek és a tematika ennek megfelelően változhat. Alapvető, napi használati ismeretek, internetről szövegek kimásolása, nyomtatása, szövegszerkesztési feladatok, mentés, helyesírás stb… a csoport képességéhez igazodva.

**OKOSTELEFON HASZNÁLAT**

Korosztály: vegyes

Gyakoriság: 1 alkalom/hét

Időtartam: 2 X 45 perc/alk. = 6 hét

**Tervezett létszám: 10 fő/tanf.**

**A program rövid összefoglalása:**

A csoport létszám meghatározása a maximum 10 fő, a saját készüléken történő tanulás miatt fontos, ugyanis az eddigi tapasztalat azt mutatta, hogy egy-egy csoportban 4-5 típusú okostelefon jelenik meg, amely szinte egyéni foglalkozást igényel. Ennek eredménye a magabiztos használat és tudás.

**GENERÁCIÓK HOBBI KÖRE / kötés - horgolás - hímzés /**

Korosztály: vegyes

Gyakoriság: 18 alkalom/év

Időtartam: 80-90 perc/alk.

Tervezett létszám: 6-10 fő/alk.

**A program rövid összefoglalása:**

A találkozások általában 2 hetente, de szükséges igényekhez és kötetlen időhöz is igazodva zajlanak. Önkéntesek és a témában jártas, szakmai előadók erősítik a munkánkat, hogy a Generációk Hobbi Körének tagjai minél mélyebben sajátítsák el a hímzés - kötés - horgolás alaptechnikáit, fortélyait, valamint ismerjék meg a különböző tájegységekre jellemző egyedi szín- és mintavilágot, amelyek már a XXI. századi designerek egyedi ruháin is megjelennek. A matyó és a kalocsai bekerültek a hungarikumok közé.

**A program célja:** A sok gyakorlással és a többgenerációs közösségi-tapasztalati munkával a kör tagjai önállóan is képesek legyenek alkotni, saját és gyermekeik, illetve családtagjaik számára és örömére.

**SENIORTÁNC+50**

Korosztály: vegyes

Gyakoriság: 1 alkalom/ hét

Időtartam: 60 perc/alk.

Tervezett létszám: 14-20 fő/alk.

**A program rövid összefoglalása:**

Fontos feladatként kezeljük a +50 idősödő korosztály számára - biztosítani a mozgás örömét tánc formában. A mozgás, öröm és agytorna 50 felett, pozitívan hat testre és lélekre egyaránt. Nincs szükség előzetes tánctudásra, sem partnerre, bármikor lehet csatlakozni, a közösséghez tartozás jóleső érzése vonzóvá teszi a találkozásokat.

**10.05. -15:00**

**IDŐSEK VILÁGNAPJA**

Korosztály: nyugdíjas

Gyakoriság: 1 alkalom/ év

Időtartam: 15:00 -16:20

A résztvevők száma:250 -270 fő

**A program rövid összefoglalása:**

A II. Kerületi Önkormányzat és a művelődési központ közös zenés-irodalmi ajándék programja minden év októberében a II. kerületben lakó nyugdíjasok számára.

## Klebelsberg Kultúrkúria

**Hidegkúti nyugdíjas klub**

Korosztály: nyugdíjas

Gyakoriság: kéthetente

Időtartam: 15.00 – 17.30

A résztvevők száma alkalmanként: 35

A program külső szervezője vagy előadója: Tóbiásné Marika klubvezető

A program rövid összefoglalása: kéthetente összejövetel a nyugdíjas klub tagjainak születésnapi ünneplése, közös színház-, hangversenylátogatások, kirándulások.

# Ismeretterjesztő rendezvények, programok

## Az Operairodalom gyöngyszemei – Klebelsberg Kultúrkúria

Talán ez az a komolyzenei előadás, ami minden egyes alkalommal teltházas, természetesen ehhez hozzájárul az is, hogy ingyenes a részvétel. Egy hónapban egy alkalommal az operarajongók 3 órában élvezhetik a különböző operaházakban vetített előadást. Az első félév programja:

**2023. január 22. 15 óra**

**Verdi: Aida**

A Milánói Scala Operaház előadása

Vezényel: Lorin Maazel
Szereplők: Luciano Pavarotti, Maria Chiara, Ghena Dimitrova, Juan Pons, Nicoéai Gyaurov,

Paate Buechuladze

**2023. február 19. 15 óra**

**Puccini: Turandot**

A Metropolitan Operaház előadása

Vezényel: James Levine

Rendezte:Franco Zefirelli
Szereplők: Marton Éva, Placido Domingo, Leona Mitchell, Paul Plishka

**2023. március 19. 15 óra**

**Rossini: Ory grófja**

A Metropolitan Operaház előadása

Bartler Sher produkcióját vezényli: Maurizio Bennini
Szereplők: Juan Diego Flórez, Diana Damrau, Joyce Didonato, Michele Pertusi, Stéphane Degout

**2023. április 23. 15 óra**

**Verdi: A végzet hatalma**

A Metropolitan Operaház előadása

Vezényel: James Levine
Szereplők: Leontyne Price, Giuseppe Giacomini, Leo Nucci, Bonaldo Giaotti, Isola Jones, Richard Vernon,

Enrico Fissore, Diana Kesling, Anthony Laciura

**2023. május 21. 15 óra**

**Bellini: Az alvajáró**

A Metropolitan Operaház előadása

Vezényel: Evelino Pidó
Szereplők: Natalie Dessay, Juan Diego Florez, Michele Pertusi, Jennifer Black, Jane Bunnell, Jeremy Galyon

**2023. június 11. 15 óra**

**Verdi: Traviata**

A Londoni Covent Garden Operaház előadása

Vezényel: Solti György
Szereplők: Angela Gheorghiu, Frank Lopardo, Leo Nucci

## Művészettörténeti előadás – Geniuszok

Korosztály: (vegyes/nyugdíjas)

Gyakoriság: kéthetente keddenként ősz - tavasz

Időtartam: 1 és 1/4 óra

A résztvevők száma alkalmanként: 15-25 fő

A program külső szervezője vagy előadója: Ludmann Mihály művészettörténész

**A program rövid összefoglalása**: Ludmann Mihály művészettörténész előadásain különböző tematika szerint vizsgálja az egyetemes művészet évszázadait, ezzel újabb és újabb perspektívát nyújtva az érdeklődőknek. Előadását vetített képekkel kísérve kalauzolja el nézőit a művészetek birodalmában. Jelenleg Geniuszok címmel nagy művészek (El Greco, Caravaggio, Rembradt…) életútjával ismerteti meg nézőit.

## Ismeretterjesztő sorozatok a Marcziban

Korosztály: vegyes

Időtartam: 60-90 perc

A résztvevők száma: 30-60 fő/ alk.

**A program rövid összefoglalása:**

Érdeklődést keltő előadások a régészet, történelem és más szaktudományok, illetve életmód témakörökben, mindenki számára közérthetően, valamint, hogy a kutatókat, kutatásokat közelebb hozza az emberekhez, bemutassa munkájuk sokszínűségét. Felhívja a figyelmet a tudomány szerepére a mindennapi életünkben, a fiatalok számára vonzóvá tegye a kutatói karriert, segítve ezzel a tudományos utánpótlást is.

Idei előadóink: Antalffy Péter (régészet, történelem), Imre Zoltán (Művelődéstörténet)

és dr. Bánki György (pszichológia)

**Vasútmodell kiállítás**

2012. novemberében került megrendezésre először a Kultúrkúriában, az 1-es Villamos klubnak köszönhetően. Nagyon nagy érdeklődésnek köszönhetően az óta is minden évben megrendezésre kerül. 2020 novemberében sajnos el kellett halasztanunk következő év novemberére, amit nagy sikerrel tartottunk meg és tervezzük 2023-ban is.

**Ásványbörze**

A börzén nagy választékban található ékszerek természetes kövek és ásványok felhasználásával készültek. A természetes és nem feldolgozott ásványokat keresők a világ minden részéről származó kristályokból válogathatnak. Drágakövek, ékszerek, csiszolatok, ásványok, kövületek, ajándéktárgyak nagy választéka. A börzén kézműves foglalkozás keretében különböző ásványokból gyerekek és felnőttek egyaránt elkészíthetik saját ékszerüket pl: karkötő, nyaklánc.

**Magbörze**

2023-ban kora tavaszi magbörzénken lehetőség nyílik a vetőmag csereberére, tanulni mások tapasztalataiból és egyben megosztani a saját tapasztalatokat másokkal A később ehhez kapcsolódó szervezett előadásainkon pedig további hasznos zöldítő praktikákat kínálunk.

**Madarak és Fák Napja Országos Verseny**

A Madarak és Fák Napja egy több mint száz éves hagyomány Magyarországon, melyet minden évben ünneplünk. A hagyomány célja, hogy felhívja a társadalom, különösen az ifjúság figyelmét az őket körülvevő élővilágra és a természetvédelem fontosságára. Az első Madarak és Fák napját a kor neves ornitológusa, Chernel István szervezte 1902-ben. Bár több mint száz év telt el, a természetvédelem fontossága azóta sem veszített jelentőségéből. A Madarak és Fák Napja Országos Verseny célja, hogy versenylehetőséget biztosítson azoknak a természet iránt érdeklődő, általános iskolai felső tagozatos tanulóknak, akik az iskolai órákon, szakkörökön, erdei iskolákban és természetjárás során szerzett tudásukat szeretnék összemérni az ország más részein élő diákokkal.

**Madarász Suli**

Tudnivalók és érdekességek a madarak világáról általános iskolásoknak, minden hónap első csütörtökén a Marczin és harmadik szombatján terepi körülmények között.
Madarak egyre gyakrabban fordulnak elő az ember közvetlen környezetében, a városban, az utcán és a házak között. Élőhelyük főként mégis az erdő, a mező, a folyópart és még számos hely a természetben. Egy kis türelemmel, odafigyeléssel sok-sok, színes, érdekes madárral találkozhatunk vagy hallhatjuk a hangjukat a mindennapokban és kirándulásaink során. Ezekkel az olykor titokzatos, sokszínű és irigyelt élőlényekkel ismerkedünk meg műhelymunkában és terepi körülmények között. Foglalkozásvezető: Horváth Gábor

# Terembérletben megvalósuló programok

A tanfolyamaink nagyobb része terembérletben működik, de saját szervezésű tanfolyamaink is vannak. Mind a saját mind a terembérletben működő tanfolyamoknál törekszünk arra, hogy minél változatosabb programokat biztosíthassunk a vendégeinknek. Gyerekeknek, felnőtteknek és időseknek szóló programok egyaránt megtalálhatók nálunk.

## Marczibányi tér

### Mozgás felnőtteknek:

***Flamenco tánctanfolyam:*** Terembérlet.

**Kezdőtől a professzionális szintig flamenco oktatás. Heti 4 alkalommal.**

***Jóga a mindennapi életben:***Terembérlet.

**Rendszer testtartások–légzés–lazítás–meditáció. Heti 1 alkalommal reggeli jógaórák.**

***Néptánctanfolyamok felnőtteknek:*** Terembérlet.

**Heti 4 alkalommal néptánc oktatás + alkalmanként hétvégi intenzív oktatás (5 óra egyben).**

***Jó{g}anépi - fejlesztő tréning néptáncosoknak:* Terembérlet.**

**Külön a néptánchoz szükséges izomzat erősítésére szolgáló torna. Heti 1 alkalommal.**

***Bachata tánctanfolyam:*** Terembérlet.

Teljesen kezdőtől a haladó szintig. Latin hobbitánc. Heti 1 alkalommal.

### Csemetekert:

***Csiri-biri babatorna:* Terembérlet.**

**Mozgásfejlesztő torna, dalolós, mondókázós, irányított foglalkozás. Heti 1 alkalommal.**

***Ovis pliccs-placcs:* Terembérlet.**

**3-5 éveseknek. Képességfejlesztő, kreatív, festős foglalkozás. Heti 1 alkalommal.**

***Ovisuli:* Terembérlet.**

**Iskola-előkészítő tanfolyam óvodásoknak. Heti 2 alkalommal.**

***Mit énekelj otthon a lurkókkal?*:** Terembérlet.

Népdalok, műdalok, kánonok éneklése, ölbeli játékok játszása, csak zenei ingerekkel vannak körülvéve a gyerekek. Heti 3 alkalommal.

**Egyéb rendszeres programok terembérletben:**

***Természetbarát sportkör klubfoglalkozás:* Terembérlet.**

**A II. kerületi Területi Természetbarát Sportkör klubnapjait tartják itt. Havi rendszerességgel.**

***Fészekalja:* Terembérlet.**

**Pedagógus továbbképzés, drámapedagógia témakörében. Havi rendszerességgel.**

## Klébis tanfolyamok

### Baba-mama foglalkozások

Ahol a szülők együtt vannak a gyerekekkel.

* **Ringató zenés foglalkozás** (0,5-3 éves korig) heti 1x 1 óra. Éneklő, játszó édesanyák, édesapák csoportja, ahová már néhány hónapos kisbabával is lehet érkezni. A foglalkozások célja, hogy oldott, elfogadó légkörben megismertesse a legkisebb gyermekek zenei nevelésének lehetőségeit, és a kicsik érzékennyé, fogékonnyá váljanak a jó zene, a művészetek iránt.
* **SingEnglish** (0,5-8 éves korig) heti 1x1 óra. A SingEnglish egy angol tanító program sok zenével, csodás bábokkal és izgalmas játékokkal.
* **Zümbini** (0,5-4 éves korig) heti 1x1 óra. A 45 perces foglalkozás angol nyelvű dalok, zene, tánc és egyéb eszközök által segíti a gyermekek és szüleik közötti kötődés elmélyítését.
* **baba-mama klub** (0-3 éves babáknak és kisérőiknek) A Magház a kisgyermekes családok közösségi tere, ahol a 3 évesnél fiatalabb gyermekek és felnőtt kísérőik találkozhatnak egymással és a házigazdákkal szabad játék és pihenés, kikapcsolódás közben.

### Harcművészeti mozgásos foglalkozások

* **Judo** (5-18 éves) heti 2x4 óra, (3 csoport) Judo a test-test elleni harc, az ellenfél földre dobása, gáncsolása, földön való leszorítása, karjának feszítése, illetve az ellenfél fojtó fogással való ártalmatlanná tétele. A csoportokba járó gyerekeknek minden év végén övvizsga letételére van lehetőségük.
* **Karate** (6-18 éves) heti 2x1 óra. A karate szabadkezes japán harcművészet, olyan fegyver nélküli harcművészet, melyben a karatét űző tanuló saját testrészeit, de leginkább végtagjait használja fegyverként.
* **Aikidó** (4-6) heti 1x1 óra. Az aikidó gyakorlati technikái a kifinomult mozgáson, az ellenfél erejének érzékelésén és elvezetésén, valamint annak szétszórásán vagy az ellenfélre való visszafordításán alapulnak.
* **Taiji** (18 éves kortól) heti 2x2 óra. Taiji valójában a kung-fu egyik irányzata és több száz éves múltra tekint vissza. Kiváló egészségmegtartó hatása mellett megőrizte harci értékét is. Azonban a cél nem egymás legyőzése, hanem a test, a lélek és a szellem harmóniájának megteremtése és önmagunk fejlesztése.

### Testkultúra

* **Táncoktatás óvodásoknak** (3-6 éves) heti 1x1 óra Táncóráinkon a picik saját korosztályuknak megfelelő táncokat tanulnak, többek között a discot, country és a twistet.
* **Hip-hop** ( 7-13 éva) 1x1 óra. A hip hop tánc egy utcai táncstílusok, amelyet elsősorban hip hop zenére adnak elő.
* **Jógaflow** (15-70 éves) heti 2x1 óra. Minden foglalkozás más témára, testrészre fókuszál, újat tanít, miközben megtapasztaltatja a mozgás harmóniateremtő erejét.
* **Jóga a mindennapi életben** (18 éves kortól) 2x1,5 óra. A foglalkozás felépítése lehetővé teszi a fokozatos és állandó fejlődést a gyakorlók korára és fizikai állapotára való tekintettel. Hű a klasszikus jóga, autentikus hagyományához, azonban megfelel a mai modern idők szükségleteinek is.
* **Örömtánc**  (50+ nőknek) heti 1x1,5 óra. Egy újfajta közösségi tánc, amely a testre és a lélekre egyaránt pozitívan hat.
* **Női torna** (18 éves kortól) heti 3x1 óra. Izületkímélő, alakformáló, erősítő gyakorlatok sok nyújtással.
* **Gerinctorna** (18 éves kortól) heti 3x1 óra. A foglalkozáson finoman átmozgatják az egész testet, végeznek néhány egyszerű erősítő gyakorlatot, és sokat nyújtanak.
* **Klasszikus balett** (4-14 éves korig) heti 5x1 óra (3 csoport). A foglalkozásokon a gyerekek elsajátítják a klasszikus balett alapjait, tartásjavító gimnasztikát, művészi tornát is végeznek, kiegészítő feladatként pedig táncos koreográfiát tanulnak.
* **Társastánc** (18 éves kortól) heti 4x1,5 óra (2 csoport). A tanfolyam során rövid idő alatt elsajátíthatóak a rocky, salsa, cha-cha-cha, angol és bécsi keringő, valamint a többi társastánc alapjai.
* **Pilates** (10-80 év) 1x1 óra. A foglalkozás a hangsúlyt a koordinációra, tudatos légzésre valamint a gyakorlatok helyes kivitelezésére helyezi.
* **Zumba Fitness** (18 éves kortól) 2x1 óra. A foglalkozáson életigenlő latin-amerikai zene szól és a tánc a gondtalan pillanatok, és sok-sok pozitív energia! Koreográfiák, melyek vissza-visszaköszönnek óráról-órára, és a fogyás, formálódás mellett a buli, az önfeledt mozgás a lényeg!
* **Zumba Gold** (50+ éves kortól) 1x1 óra. A Zumba Gold az eredeti Zumbánál alacsonyabb intenzitású, kifejezetten az idősebb, de aktív korosztályba tartozóknak összeállított edzésprogram.
* **Hastánc** (18 éves koról) 1x1 óra. Erősíti a mélyizmokat, alakformáló és tartásjavító, egészséges mozgásforma fiatal és érett korosztály számára egyaránt.  A szép zenékre lejtett nőiesen lágy és egyben játékos mozdulatok egyaránt segítik a test és a lélek felfrissülését.

### Egyéb

* **Young engeneers** (6-10 éves) 2x2 óra (2 csoport) A foglalkozás során a gyerekek motorizált LEGO® modellek építésén keresztül betekintést nyernek a tudomány, a technológia, a mérnöki ismeretek és a matematika érdekes világába.
* **Színjáték Dráma Stúdió foglalkozások (**9-14 éves)1x2 óra. Személyiség és komunikációfejlesztés és sok közös játék.

### Kultúrkúriás saját szervezésű tanfolyamok

* **Magház baba-mama klub** (0-3 éves korig) beszélgetések és közös játék, heti 2x 2 óra Önkormányzat által támogatott. A Magház a kisgyermekes családok közösségi tere, ahol a 3 évesnél fiatalabb gyermekek és felnőtt kísérőik találkozhatnak egymással és a házigazdákkal szabad játék és pihenés, kikapcsolódás közben.
* **Judo** (4-18 éves) heti 2x 1 óra- 4 csoport. Judo a test-test elleni harc, az ellenfél földre dobása, gáncsolása, földön való leszorítása, karjának feszítése, illetve az ellenfél fojtó fogással való ártalmatlanná tétele. A csoportokba járó gyerekeknek minden év végén övvizsga letételére van lehetőségük.
* **Jóga a mindennapi életben** (18 éves kortól) heti 1x1,5 óra) A foglalkozás felépítése lehetővé teszi a fokozatos és állandó fejlődést a gyakorlók korára és fizikai állapotára való tekintettel. Hű a klasszikus jóga, autentikus hagyományához, azonban megfelel a mai modern idők szükségleteinek is.
* **Örömtánc** (50+) 1x1 óra. Egy újfajta közösségi tánc, amely a testre és a lélekre egyaránt pozitívan hat.
* **Színjátékország** (9-14 éves gyerekeknek) heti 1x2 óra. **(**9-14 éves)1x2 óra. Személyiség és kommunikáció-fejlesztés és sok közös játék.

## Helyi értékek

MARCZIBÁNYI TÉR

Önsegítő kör: **Havi rendszerességgel. Ingyen program. Női támogató közösség, daganatos megbetegedéssel küzdő és abból már felépült hölgyeknek.**

**Ganz Nyugdíjasklub: Kéthetente egyszer. Ingyenes program. Korábban a GANZ gyárban dolgozó már nyugdíjas hölgyek és urak klubnapja.**

Klebelsberg Kultúrkúria

Klubok

1. **A program címe: Bélyeggyűjtők klubja**

Korosztály: nyugdíjas

Gyakoriság: hetente

Időtartam: 16.00 – 18.00

A résztvevők száma alkalmanként: 8-10

A program külső szervezője vagy előadója: Faragó Sándor filatelista

**A program rövid összefoglalása:** Az érdeklődők bélyeggyűjtési tanácsokkal és meghatározásokkal gazdagodhatnak, tapasztalatokat, illetve magyar és külföldi bélyegeket cserélhetnek, felértékelhetik gyűjteményüket.

1. **A program címe: Sakk klub**

Korosztály: nyugdíjas

Gyakoriság: hetente

Időtartam: 15.30 – 18.00

A résztvevők száma alkalmanként: 8

A program külső szervezője vagy előadója: Fülöp Tibor klubvezető

**A program rövid összefoglalása:** A sakkjáték szépségeinek gyakorlása, megvitatása.

1. **A program címe: Helytörténeti kör**

Korosztály: vegyes

Gyakoriság: havonta

Időtartam: 17.00 – 18.30

A résztvevők száma alkalmanként: 15

A program külső szervezője vagy előadója: szervezés alatt

**A program rövid összefoglalása:** Pesthidegkút történeti és természeti értékeinek feltérképezése és megőrzése

1. **A program címe: Bridzs Klub**

Korosztály: vegyes

Gyakoriság: hetente péntek délután

A résztvevők száma alkalmanként: 20-22 fő

1. **A program címe: Hidegkúti nyugdíjas klub**

Korosztály: nyugdíjas

Gyakoriság: kéthetente

Időtartam: 15.00 – 17.30

A résztvevők száma alkalmanként: 35

A program külső szervezője: Tóbiásné Marika klubvezető

1. **A program címe: Terefere nyugdíjas klub**

Korosztály: nyugdíjas

Gyakoriság: havonta

Időtartam: 16.00 – 18.00

A résztvevők száma alkalmanként: 35

A program külső szervezője: Küzdi Lászlóné klubvezető

**A program rövid összefoglalása:** havonta összejövetel, beszélgetés, közös színház-, hangverseny látogatások, kirándulások.

## Saját szervezésű tanfolyamok:

### Színjáték Dráma-Stúdió Földessy Margit vezetésével

**A Marczibányi Téri Művelődési Központban működik Földessy Margit, Balázs Béla-díjas magyar színésznő Színjáték Dráma-Stúdiója, a SZINDRA, amely a személyiség- és kreativitás-fejlesztésre, kommunikációs készségfejlesztésre, beszédtechnikára, improvizációs gyakorlatokra, mozgásra, színpadi alapismeretekre, játékra helyezi a hangsúlyt.**

Marczis Margitos csoportok a művelődési központban:

hétfőn 15.00-18.00 (8-11 éveseknek)

kedden 15.30-18.30 (10-13 éveseknek)

szerdán14.00-15.30 (5-8 éveseknek)

szerdán 15.00-18.00 (10-14 éveseknek)

csütörtökön 14.00-15.30 (5-8 éveseknek)

csütörtökön 15.30-18.30 (13-17 éveseknek)

pénteken 15.30-18.30 (13-16 éveseknek)

### Alkotóműhely

**Kerámia műhely gyerekeknek: Saját tanfolyamunk. Heti 1 alkalommal 7-14 közötti gyerekeknek + egy „vegyes” alkalom felnőtt és gyerek együtt. Látogatottság: A szeptember és a május hónapot kivéve maximális kihasználtsággal működnek az órák.**

**Kerámia műhely felnőtteknek**

**Saját tanfolyamunk. Heti 2 alkalommal. Felnőtteknek és gyerekeknek 14 éves kortól.
+ egy „vegyes” alkalom felnőtt és gyerek együtt. Látogatottság: A szeptember és a május hónapot kivéve (egy átlagos évben) maximális kihasználtsággal működnek az órák. Amennyiben több helyünk lenne, akkor még többen részt vennének a foglalkozásokon.**

**Tűzzománc készítő műhely: Saját tanfolyamunk. Heti 2 alkalommal. Felnőtteknek és gyerekeknek 8 éves kortól. Látogatottság: Egyre növekvő látogatottság. A vírus előtt már a kerámia műhelyhez hasonlóan, itt is kezdett kialakulni egy stabil látogatói kör.**

### Klébis saját szervezésű tanfolyamok

* Magház baba-mama klub (0-3 éves korig) beszélgetések és közös játék, heti 2x2 óra Önkormányzat által támogatott?!
* Judo (4-18 éves) heti 2x 1 óra- 4 csoport
* Jóga a mindennapi életben (18 éves kortól) heti 1x1,5 óra)
* Örömtánc (50+) 1x1 óra – márciustól a 2x1 órát tervezünk.
* Színjátékország (9-14 éves gyerekeknek) heti 1x2 óra-

# KULT2 NYÁR: Táborok, nyaralók

## Marczibányi tér

Korosztály: 5 – 18 éves korig

Gyakoriság: egész nyáron

Időtartam: félnapos (9-13 óráig és egész napos 9-16 óráig)

A résztvevők száma alkalmanként: 10 – 70 fő

A program külső szervezője: nincs külső szervező.

**A program rövid összefoglalása**: Különböző témájú és felépítésű táborokat biztosítunk egész nyáron: artista tábor, filmes táborok, Soharóza kórus tábora, drámajátékos táborok, nyelvi táborok. Makerspace-táborok.

## Tervezett klébis nyári táborok

* **Színjátéktábor** (9-14 éves) napi 10:00-16:00 óráig, 3 csoportban. Tervezett létszám 40 fő. Személyiség, kommunikációfejlesztés és sok közös játék.
* **Bűvész tábor** (9-14 éves gyerekeknek) napi 08:00-13.00-ig, Tervezett létszám 10 fő. A foglalkozás során bűvész trükköket tanulnak be és gyakorolnak a gyerekek.
* **Csodák Szigete képzőművészeti tábor** (7-12 éves gyerekeknek) napi 8:00-16.00 óra. Tervezett létszám 15 fő. Játékos, kreatív módon ismerik meg a gyerekek a Csodák szigetét. A cél az önfeledt együtt alkotás öröme, a kézzel teremtés megtapasztalása, a kísérletezés, képességfejlesztés és persze a kikapcsolódás, játék minden mennyiségben! Tervezett létszám 15 fő.
* **Színes világ művészeti tábor (6-11 éves)** napi 08.00-16.00 óra. A gyerekeket a kreatív műhelymunkák alatt Földünk színes csodái inspirálják. Reggelente inspiráló képek vetítésével és élőszavas mesével hangolódnak a feladatokra. Kísérleteznek és ismerkednek különböző kultúrákkal. Tervezett létszám 15 fő.
* **Kézműves tábor 1. (12-**18 éveseknek) napi 9.00-13.00. A nemezelés technikájával ismerkednek a résztvevők és nemezből különböző ékszereket és mobiltartókat, virágokat készítenek. tervezett létszám 12 fő.
* **Kézműves tábor** 2. (7-11 éves) napi 9.00-13.00. Az origami technikával ismerkednek a résztvevők és papírból állatokat, virágokat és ablakdíszeket készítenek. tervezett létszám 12 fő.
* **Guzsalyas tábor** (9-14 éves) napi 09.00-16.00. A kosárfonás, szövés, fonás és nemezelés technikáival ismerkednek a gyerekek, valamint a hét folyamán kis terítőket szőnek, kicsi kosarat fonnak, tűnemezzel díszített szövettáskát készítenek, valamint kavicsot festenek és gyöngyöt főznek. tervezett létszám 12 fő.
* **Könyvkötő tábor (**9-14 éves) napi 8.00-16.00. A gyerekek a könyvkötés technikáit sajátíthatják el, miközben kis könyveket készítenek. tervezett létszám 10 fő.
* **Szitanyomó tábor (**9-14) 8.00-13.00 A gyerekek a szitanyomás technikáit sajátíthatják el miközben pólókra és vászontáskákra egyedi tervezésű mintákat készítenek. Tervezett létszám 10 fő.
* **SingEnglish tábor** 1., 2. ( 6-8 éves ) (8-10 éves) napi 08.00-16.00 éves gyermekek számára. A SingEnglish egy zenés angol nyelvű tábor, ahol a gyerekek bábok segítségével sajátítják el az angol szavakat, valamint élő ukulele kíséretével tanulják meg a legnépszerűbb angol dalokat. Cél a gyerekek életéhez közel hozni az angol nyelvet játékokon, dalokon és kreatív feladatokon keresztül. Tervezett létszám 12 fő.
* **SaSyssonne Dance tábor** (7-13 éves) napi 8.00-16.00**.** Kreatív tánc, Modern Jazz és Latin- show táncórák. tervezett létszám 12 fő.
* **Young Engineers Természettudományi LEGO® Táborok 1., 2.**

(7-10 évesek) napi 8.00-16.00. A foglalkozás során a gyerekek motorizált LEGO® modellek építésén keresztül betekintést nyernek a tudomány, a technológia, a mérnöki ismeretek és a matematika érdekes világába. tervezett létszám 12 fő.

* **Horgásztábor** (10-14 éves) napi 09:00-13.00. Tervezett létszám 12 fő. A délelőtti órákban elméleti oktatás és képzést kapnak a gyerekek képzett horgászoktól. A délután folyamán pedig a tavon horgásznak.
* **Tábor kínai gyerekeknek (6-**14) napi 08.00-16.00. tervezett létszám 15 fő. Foglalkozások gyerekeknek kínai nyelven.
* **Aikidó tábor** (6-7) napi 08:00-16.00. tervezett létszám 15 fő. Napi 8.00-16.00. Tervezett létszám 15 fő. A gyerekek jókedvű edzéseken vehetnek részt a nyár folyamán is, miközben testtudatosságuk és mozgás koordinációjuk fejlesztésre kerül az aikido technikák játékos formában való elsajátítása közben.
* **Judo tábor** (6-10) napi 8.00-16.00. Tervezett létszám 30 fő. A tábor alatt a gyerekek három csoportban vannak elhelyezve és forgó rendszerben minden órában más teremben más tevékenységet végeznek. 1. Judo foglalkozás. 2. gerinctorna foglalkozás. 3. kézműves foglalkozás.
* **Ringató foglalkozások** (1-3 éves) Napi 10.00-12.00. Tervezett létszám 10 család. Éneklő, játszó édesanyák, édesapák csoportja, ahová már néhány hónapos kisbabával is lehet érkezni. A foglalkozások célja, hogy oldott, elfogadó légkörben megismertesse a legkisebb gyermekek zenei nevelésének lehetőségeit, és a kicsik érzékennyé, fogékonnyá váljanak a jó zene, a művészetek iránt.

##  Nyári foglalkozások felnőtteknek

* **Jóga a mindennapi életben** (18 éves kortól) heti 1x1,5 óra) A foglalkozás felépítése lehetővé teszi a fokozatos és állandó fejlődést a gyakorlók korára és fizikai állapotára való tekintettel. Hű a klasszikus jóga, autentikus hagyományához, azonban megfelel a mai modern idők szükségleteinek is. Tervezett létszám 10 fő.
* **Örömtánc** (50+) 1x1 óra. Egy újfajta közösségi tánc, amely a testre és a lélekre egyaránt pozitívan hat. Tervezett létszám 15 fő.
* **Gerinctorna (50+)** heti 2x1 óra. A résztvevők alapos bemelegítés után célzottan erősítik a combot, a kart, a mellet, a hátat, és a has izmait, majd alapos nyújtást végeznek. Tervezett létszám 10 fő.

## Önkormányzati napközis tábor

Korosztály: 6- 14 éves korig

Gyakorisága: a nyári szünet kezdetétől augusztus 19-ig

Időtartam: naponta 9-16 óráig.

Program külső szervezője: nincs

**A program rövid összefoglalása**: Célja a 2. kerületi általános iskolába járó gyerekek elhelyezése és különböző foglalkozásokon való részvételek biztosítása. **Ez további átszervezést és fejlesztést igényel!**

**Balatonfenyvesi és Velencei üdülés**

**Korosztály: 6 – 18 éves korú gyerekek és** pedagógusok

Gyakoriság: nyáron heti váltás / kevésbé jó időben 2-3 naposak

Program külső szervezője: nincs

**A program rövid összefoglalása** Szálláshelyet, étkezést biztosítunk kerületi és nem kerületi iskoláknak osztálykirándulások, gólyatáborok és egyéb szakmai utazásokhoz.

A táborok térítési díját 2023-ban a sokszorosan megnövekedett élelmiszer- és rezsidíjak miatt változtatni kell.

# Társadalmi hatás, szerepvállalás (közszolgálat, hatékonyság)

### Részvétel a Margit-negyed döntéselőkészítő testületében

A Marczibányi Téri Művelődési Központ a Margit-negyed külső határa. A komplex urbanisztikai és művészeti fejlesztés várhatóan óriási hatást fog gyakorolni a ház használatára, programjaira. Az észszerű munkamegosztás és a kapcsolatrendszer elmélyítése kölcsönös előnyökkel járhat, szakmai inputokat hozhat be Társaságunk életébe.

### MARCZI Nappali

Az energia áremelés miatt nehéz helyzetbe kerülő, döntően időskorú korosztály számára szervezett nappali programok biztosítása 2023-ban is folytatódik. A kis költségvetésű projektet döntően önkéntes felajánlásokra építjük.

### Budapesti Tavaszi és Őszi Fesztivál

2023-ben ismét részt kívánunk venni a fesztivál programjában.

### 10 millió fa

2022-ben a Klebelsberg Kultúrkúria kertjében 16 új fát ültettünk el a 10 millió Fa Alapítvány közreműködésével.

2023-ban vidéki helyszíneinken, táborhelyeinken kb. 30 fa elültetéséről szeretnénk gondoskodni.

### Garázsvásárok – piacfejlesztési lehetőségek

2023-ban több garázsvásárt, kipakolót szervezünk. 2022 júniusától ökológiai gazdaságból származó termékek piacát indítottuk el a Klebelesberg Kultúrkúriában. Számos alkalommal helyet biztosítottunk a termelőtől a vásárlóig piacoknak intézményeinkben: egynyári növények, muskátli, áfonya stb.

A Marcziban heti rendszerességgel, csütörtöki napokon termelői kosarak átvételére van lehetőség.

### Közösségi könyvszekrény

Elindítottuk a közösségi könyvszerkény projektünket a Kultúrkúriában, és 2023-ban a Marcziban is.

# Kiemelt szakmai projektek és fejlesztések 2023-ban[[2]](#footnote-2)

1. A Marczibányi tér színházi feladatkörének további erősítése: a LOUPE társulattal közös, 2022-ben megkezdett munka folytatása. A nagy sikerrel, folyamatosan játszott Kitolás és Árvák c. produkciók mellett a 2023 áprilisában bemutatásra kerül a Becsapódás c. darabbal bővül a repertoár.

Ugyanitt saját produkcióként átvesszük a Nézőképző korábbi előadásait: Madách Imre: Az ember tragédiája és a Bánk bán kerül színpadra diákoknak. Ezekkel a darabokkal bővítjük idén az iskolás korosztálynak szóló előadásaink sorát.

A nyári leállást idejére a Marcziban a kerti programokat erősítjük: a Városmajori Szabadtéri Színpad elszívó hatása miatt kis költségvetésű színházi előadásokkal és kerti zenés, táncos rendezvényekkel készülünk.

1. Marczi Jam – permakultúrás kertépítés/szépítés (gyógynövénytanösvény, közösségi kert, pokrócos pihenő, játszótér) további karbantartása és fejlesztése.
2. 2023-ban felelevenítjük a Szomszédünnep/Jó szomszédság napja/A mi kerületünk rendezvényünket, melynek keretében a Marczibányi tér környékén működő intézmények bevonásával egy jószomszédsági pikniket, lokálpatrióta ünnepet, fesztivált tervezünk.
3. Beindítjuk a KultKlub rendezvénysorozatot: a kerületben élő művészek, értelmiségiek számára 1-2 havi rendszerességgel megrendezett beszélgetős klub beindítása. Bórkostolással, tematikus fellépőkkel, speciális házigazdával.
4. Táncsorozat beindítása: MarcziBár. Borkóstolással, vacsorával egybekötött sorozat, melyet 2 x 10 perces táncprodukció foglal keretbe.
5. Folytatjuk a nagy sikerű könyvbemutatók és vásárok sorát. 2022-ban a Pagony kiadóval és a HVG könyvekkel működtünk együtt, 2023-ban ezekre az együttműködésekre építve további nagy kapacitású partnerek bevonására lesz lehetőségünk.
6. Új, állandó programelemként a MAKERSPACE – digitális alkotóműhely befogadásra került a Marczibányi térre. 2023-ban közös projektként elkezdjük a 2. kerületi iskolák közötti tájékoztató kampányt, a tanműhely potenciális közönségének kialakítását, az Európai Iskolák[[3]](#footnote-3) hálózattal való együttműködését.
7. Mapping klub beindítása – speciális vizuális klub (Ennek technikai feltételeinek megteremtése) A kiégő izzókkal együttműködve - <https://glowingbulbs.com>
8. A Zene világnapjának tiszteletére megrendezzük az utcazene fesztivált a Marczi előtti szabad területen.
9. Mind a Klebelsberg Kultúrkúria, mind a Marczibányi tér esetében a „művelődési központ” státuszt kulturális központra módosítjuk, az ehhez kapcsolódó szakértői munkát megrendeljük.

# Kiemelt infrastrukturális projektek és fejlesztések, fontos beszerzések 2023-ban[[4]](#footnote-4)

1. 2023-ban is folytatjuk az új generációs Paradigma Ariadné[[5]](#footnote-5) műhellyel közös építészeti tervezési munkát: a Marczi homlokzati megújításának tervei készülnek el. Az 1972-ben épített művelődési ház homlokzata, reklámvilágítása, az utca felőli front külső képének korszerűsítésének eljött az ideje. A nyitott, az utcára is kiköltöző közösségi funkciók szükségessé teszik a 2. kerület kultikus intézménye megjelenésének 21. századhoz és a kerülethez, a városrészhez méltó megjelenését.
2. A Marczi irodai folyosóján található mosdók állapota színvonal alatti, felújításra szorul.
3. A Marczi épületében az előző években végrehajtott nyílászáró korszerűsítések utolsó ütemeként az épület belső udvarára néző folyosó vas-zártszelvény anyagból készült ablakainak cseréjére.
4. A folyamatban lévő energia költségcsökkentési intézkedések keretében egy energetikai audit elkészítése a további tervezéshez mindkét intézményre. (Kúria, Marczi)
5. A Marczi öltözői folyosójának felújítása az aula felújításakor nem történt meg, így a folyosó padlózatának hidegburkolása és a falak glettelése, festése –mázolása szükségszerű.
6. Marczi színházi öltözői még nem estek át felújításon, állapotuk nem felel meg az intézmény színvonalának.
7. A Marczi földszinti tantermeinek akadálymentesítése, lépcsőlift beépítésével.
8. A Marczi Színháztermi előtere bútorozatlan, rideg; szükséges volna ülőbútorokkal, ülőpadokkal használhatóbbá, nézőbarátabbá tenni.
9. Az Aventinus udvar (Marczi belső udvar) árnyékolástechnikájának tervezése.
10. A Marczin a megnövekedett színházi előadások és az intézményben zajló egyéb rendezvények technikai igényeinek kiszolgálásához technikai eszközbeszerzés. (fénypult, digitális hang keverőpult, Bluetooth hangfalak, kábelek, URH mikrofonok, ködgép, ledes szabályozható teremvilágítás)
11. Baka utcai ingatlan hasznosíthatósága érdekében elengedhetetlen annak teljes felújítása.
12. A Balatonfenyvesi (régi) Gyermektábor gondnoki faháza az időjárási kitettség és a korából adódóan amortizálódott, felújítása nem rentábilis, ezért a helyére szeretnénk új mobilházat telepíteni.
13. A pesthidegkúti Községháza rehabilitációs programjának folytatása.
14. A Velencei Gyermektáborban az előző években elkezdett felújítások következő lépéseként egy faház belső felújítása, bútorozása.
15. A Budai Táncklub közösségi terének beázások utáni rekonstrukciója.
16. A Klebelsberg Kultúrkúria színháztermi hangosítása elavult, nem felel meg a mai zenei produkciós követelményeknek. Cseréje szükségszerű.
17. A Kultúrkúria büféjének áthelyezése. 2022-ben a tervek elkészültek.
18. A Kultúrkúria szabadtéri színpadának és belső udvarának árnyékolástechnikai tervezése, 2022-ről áthúzódva.
19. A Kultúrkúria játszóterének játszóeszközei veszélyesek, javításuk túlságosan költségesnek bizonyul. Új modernebb és egyszerre több gyermek szórakozását kielégítő játszótér tervezése.
20. A Kúria nagyszalon terem épületrészének tetőhéja javításra szorul, a cserepek porladnak.
21. A Kultúrkúria parkolóját fedő napelemrendszer tervezése az energiafogyasztás költségcsökkentése céljából megújuló energiaforrással.
22. A Klebelsberg Kultúrkúria épületében üzemelő tűzjelző berendezés elöregedése miatt a központ és a kapcsolódó érzékelők cseréjére tett javasolta a karbantartó cég a biztonságos üzemeltetéshez.

# Reklám, PR, marketing

A Marczibányi Téri Művelődési Központ és a Klebelsberg Kultúrkúria havi rendszerességgel jelentet meg karbonsemleges nyomdai eljárással műsorfüzetet, melynek hasábjain a Budai Táncklub programjai és a Vízivárosi Galéria havi tárlatainak ismertetői is helyet kapnak. Az intézmények műsorfüzetei „zöldbarát” formában a weboldalainkról is elérhetőek. Ennek köszönhetően az intézmény közvetlen környezete és a potenciális helyi közönség teljes körű tájékoztatásban részesül a programokról és lehetőségekről, melyekről hírlevélformájában is tájékoztatjuk a feliratkozott látogatóinkat.

Szeretnénk megszólítani azokat az időseket, felnőtteket, fiatal felnőtteket és az ifjúságot, akik érzékenyek a kulturális élet, különösen a színház, zene, tánc és a képzőművészet iránt. Tudatosak önmagukra, az életükre és a környezetükre is. Egységben és annak erejében gondolkodnak és hisznek. Nyitottak a közösség irányába, igényt tartanak közösségi élmények megélésére.

Éppen ezért promóciós anyagokkal (plakát, szórólap, molinó) látjuk el a környező intézményeket, illetve plakátokkal hirdetünk Solymártól Budapest belvárosáig – saját plakáthelyeken és bérlet felületeken egyaránt (JCDecaux és Green-west Kft. – BKV megállók, Metro-peron, City Light).

A médiával a pénzügyi erőforrások minimalizálást szem előtt tartva jól átgondolt és mérlegelt partneri kapcsolatokat szeretnénk tovább ápolni és új, gyümölcsöző kooperációkat kialakítani. A tartalmi együttműködéseink során a lokális és nagy elérésű, igényes és hiteles tartalmakat gyártó médiumokra fókuszálunk, akik az élet híreinek teljeskörű, objektív feldolgozását tartják szem előtt.

A média-megjelenési lehetőségeink aránya folyamatosan növekvő tendenciát mutat a korábbi évekhez viszonyítva, amelyre tudatosan építünk is. A kerületi médiumokkal folyamatosan tartjuk a kapcsolatot (Budai Polgár, Hidegkúti Kilátó), minden lapszámukban jelennek meg cikkek, hirdetések az intézményeink programjairól.

A programjainkról az országos és lokális elérésű program-aggregátor és kulturális/szabadidő tematikájú oldalakról is tájékozódhat a nagyérdemű (Port.hu, Kilato.hu, Programguru, Programturizmus, Új Művészet, Art7, Recorder, Deszkavízió, Revizor, Kultura.hu, Fidelio, Funzine, Papageno, WeLoveBudapest, Pesti Műsor, Prae…)

A 2022-ben indult sikeres együttműködés idén is folytatódik a HVG Kiadóval, amelynek helyszínt biztosítunk könyvbemutatók és vásárok rendezésére, így a helyieknek kultúrát, irodalmat, az intézményeinknek ingyenes megjelenési lehetőséget és a vásárok után bevételt biztosítva. Hasonló együttműködésünk van a WMN-nel és ennek a körnek a bővítését szeretnénk szem előtt tartani a média megjelenések tervezésénél. Fontosnak tartjuk a személyességet, stratégiai kapcsolatok kiépítését és ápolását, mely minden reklámnál többet ér. A bannerek mellett a szerkesztőségi tartalmak megjelenítését szeretnénk szorgalmazni, hogy a leendő látogatóink értesülhessenek a kerület kínálta kikapcsolódási lehetőségekről, támogatva ezzel a független hazai kisebb médiákat és a kulturális élet szereplőit is.

Az MTVA-s csatorna, az M5 kulturális műsoraiban rendszeresen szerepel a Kultúrkúria és a Marczi, továbbá kulcsfontosságú szerepe van az intézmény programjainak a népszerűsítésében az MTI, a Karc FM, a Kossuth-, a Klasszik-, a Jazzy- és a Tilos, valamint a Civil Rádiónak.

A honlapunk, Facebook és Instagram oldalunk napról-napra frissül, 2017-től online fejlesztésekbe is invesztáltunk: a honlapot reszponzívvá tettük, de ezen a területen még bőven van kihasználatlan potenciál. Célzott Facebook-kampányokkal próbálunk minél szélesebb réteget elérni. A fiatalabb generáció figyelmét pedig a TIKTOK videómegosztó platformján keresztül szeretnénk intézményeink, és ezzel a kultúra felé terelni.

Kommunikációnk során olyan kérdések felvetésére szeretnénk törekedni, amelyek az éppen aktuálisan elérhető előadások mellett a művészek pályáját és a színház, koncertek és előadások kapcsán megélt legmélyebb élményeket és a történetiségüket is érintik, valamint reflektálnak aktuális társadalmi kérdésekre.

# Fix áras terembérleti díjak 2023-BAN

*Marczibányi Téri Művelődési Központ:*

* Színházterem: 84.000 Ft+Áfa/óra
* Kamaraterem: 54.000 Ft+Áfa/óra
* Kiskamara terem: 13.500 Ft+Áfa/óra
* Újklub terem: 18.000 Ft+Áfa/óra
* Marcipán terem: 17.000 Ft+Áfa/óra
* Csupor terem: 13.500 Ft+Áfa/óra
* 1-es terem: 9.500 Ft+Áfa/óra
* 2-es terem: 9.500 Ft+Áfa/óra
* Motolla terem: 9.500 Ft+Áfa/óra
* Madarász terem: 9.500 Ft+Áfa/óra
* Aventinus udvar/belső udvar: 36.000 Ft+Áfa/óra
* Tintakő terem: 9.500 Ft+Áfa/óra

*Klebelsberg Kultúrkúria:*

* Barbakán terem: 33.500 Ft+Áfa/óra
* Nagyszalon terem: 26.500 Ft+Áfa/óra
* Télikert: 13.000 Ft+Áfa/óra
* Szabadtéri színpad: 33.500 Ft+Áfa/óra
* Színházterem: 52.000 Ft+Áfa/óra
* Vinotéka: 19.000 Ft+Áfa/óra
* 1-es klubszoba: 4.000 Ft+Áfa/óra
* 2-es klubszoba: 6.500 Ft+Áfa/óra
* 3-as és 4-es klubszoba: 5.500 Ft+Áfa/óra
* Aréna terem: 8.000 Ft+Áfa/óra
* Hippodrom terem: 6.500 Ft+Áfa/óra

# Gazdálkodási szempontok

Ahhoz, hogy sikeres és változatos programokat tudjunk lebonyolítani, nagyon fontos, hogy forrásainkat bővítsük. Az önkormányzat, az intézmény fenntartója működésünk legnagyobb részét fedezi, de ez a keret véges, a bér és rezsiköltségeken túl a programok finanszírozására korlátozott lehetőség van költségvetésünkben. Ezért fontos, hogy forrásainkat egyéb úton is bővítsük. Erre a legjobb lehetőséget a pályázatok, a szponzoráció és a reklámok jelentik.

### Forrásbevonási lehetőségek

Optimalizáljuk a pályázati tevékenységeinket. Pályázatíró munkatársunk széles pályázatírói ismeretanyaggal folyamatosan keresi azokat a lehetőségeket, amelyek egy-egy projektünk, vagy egy szélesebb terület forrásinak bővítését szolgálják.

Mivel működésünkben némi ciklikusság is jelentkezik – a nyári hónapokban igen csekély a komolyabb bevétellel és főként nyereséggel járó tevékenység – igyekeznünk kell likviditásunk folyamatos fenntartására. Ennek érdekében szervezünk bérletes rendezvényeket vagy bocsátottunk ki 2022 decemberében 2023 egész évében felhasználható ajándékutalványokat.

2013-tól igénybe tudjuk venni az SZJA 1 %-os felajánlásokat. Bár az ebből származó bevétel elenyésző, törzsközönségünk elkötelezettségét mutatja; így törekednünk kell ennek növelésére marketingmunkánkkal is.

### Alacsony kockázatú együttműködések

Több olyan rendezvényt, színházi programot bonyolítunk 2023-ban is, amelyeket bevételarányosan osztunk meg, így nem vagyunk kitéve a jegyvásárlás elmaradása kockázatának. Jellemző bevételarányos mutatóink: a jegyárbevétel 20-40%-a.

### Saját ügynökségi tevékenység

Továbbra is csak azokon a területeken tervezünk külsős ügynököket bevonni a programszervezésbe, ahol a szakértelmünk hiányos. Így minimálisra csökkentjük az ügynökségi szervezeteknek kifizetett külön juttatásokat.

### Új üzletág fejlesztése

Meglévő szakértelmünkre és szabad pénzügyi erőforrásainkra támaszkodva kialakítottunk egy, az önkormányzat számára is professzionális szolgáltatást nyújtó új üzletágat, amely rendezvényszervezéssel, stúdiótechnika bérbeadásával foglalkozik. Mind a Klébi, mind a Marczi – sőt korlátozottabb formában a Vízivárosi Galéria is – alkalmas színvonalas és változatos tartalmú rendezvények lebonyolítására a könyvbemutatóktól, könyvvásároktól kezdve nagyobb céges eseményeken át esküvőkig, családi rendezvényekig.

Attól sem zárkózunk el, hogy a cégekkel kölcsönösen előnyös bartermegállapodást kössünk - 2022-ben pl. két médiacéggel tudtunk ilyen módon szerződni, így jutva nagy értékű hirdetési felületekhez. 2023-ban is keressük az efféle lehetőségeket is.

### Árképzési elv és költségoptimalizálás

Vállalkozási tevékenységünk folytatásának elsődleges célja a rendezvények profittal történő lebonyolítása. Az árképzési stratégiánk kialakítása során eddig inkább a forgalom növelésére és kismértékű profitra törekedtünk. A legfontosabb szempont, hogy a jövőben is folytatni tudjuk tevékenységünket, és megtartsuk a jelenlegi partnereinket.

Gyakran költséghatékonyabban, díjkedvezménnyel tudjuk programjainkat szervezni, ha egy előadás a Klébiben és a Marcziban is bemutatásra kerül.

2022 végén sikerült új, kedvezőbb megállapodást kötnünk az Interticket jegyforgalmazóval, melynek révén jutalékuk az eddigi 9% helyett 4%-ra csökkent. Racionalizáljuk a kedvezményes jegyértékesítést – nagymértékben csökkentettük a Ma este színházi akciós jegyeink számát.
A 2022 végén kísérletképpen kibocsátott kedvezményes ajándékutalvány rendszerét viszont továbbra is, év közben is fenntartjuk.

### Foglalkoztatás és bérpolitika

A dolgozói létszám 2022. év decemberi adatai szerint 78 fő.

A gazdasági társaság élén 2 ügyvezető igazgató, 1 igazgató-helyettes (Klebelsberg Kultúrkúria), 1 gazdasági igazgató, 1 rendezvényigazgató, 1 műszaki vezető és 1 kommunikációs vezető áll. Részegység-vezetői megbízást kapott a Budai Táncklub és a Vízivárosi Galéria egy-egy szakmai munkatársa.

A társaság általános irányítási-szervezési feladataiban 16 munkatárs (ebből a gazdasági osztályon 6 munkatárs), szakmai szervezési munkájában 20 fő szakmai munkatárs vesz részt.
A szakmai feladatok lebonyolításában jelentős feladat jut a műszaki osztálynak, melynek létszáma a két nagy telephely (Marczibányi Téri Művelődési Központ, Klebelsberg Kultúrkúria) köré orientálódik. A további létesítmények műszaki és technikai igényeit is e dolgozók látják el. Ehhez a 25 fős csapathoz adódik hozzá a Balatonnál és a Velencei-tónál lévő táborok személyzete, összesen 8 fő.  A Budai Táncklub 11 fővel, a Vízivárosi Galéria 1,5 fővel látja el a feladatokat.

### Kockázatbecslés

Az üzleti terv legkockázatosabb pontja a tervezett kiadások szintjének tartása és a bevételek realizálása. Költségoldalról a valamennyi telephelyünkön igen jelentős közműdíjak elfogadható kereteken belül tartása rövid távon nehezen kezelhető feladat elé állítja a műszaki osztályt.

A mindennapjainkat terhelő két számjegyű infláció is nehezíti a tervezést. Másrészt a szolgáltatásaink árképzésénél azt is számításba kell venni, meddig van fizetőképes kereslet azok iránt. Folyamatosan figyelnünk kell, a rohamosan romló reáljövedelmek mellett hol van az ár és a kereslet számunkra legnagyobb bevételt jelentő metszéspontja. Azzal is számolnunk kell, hogy egyes, rendkívül megdrágult szolgáltatásokat csak annak az ügyfelek általi kompenzálásával tudjuk továbbra is megfelelő szinten fenntartani (pl. nyári tábori étkezések).

2022-ben az előző évek 30-40 milliós pályázati bevételeihez képest fokozott pályázati munkánk ellenére alig jutottunk pályázati forráshoz. Számos szakmai tervünk 2023-ban is csak akkor tud megvalósulni, ha ahhoz ismét sikerül külső forrást bevonni.

# A 2023. évi üzleti terv bemutatása

2023-ban az üzleti tervezés kulcsszavai: nyitva tartás, talpon maradás, takarékosság, minőségi fejlődés.

Az üzleti tervezés alapját a 2022. pénzügyi év adatai és aktuális intézményi mutatói képezik.

A tervezésnél a Társaság intézményeinek, az üzemeltetésbe kapott táborainak 2021. évi számszaki adatai mellett figyelembe kellett vennünk az intézményünket 2022 őszén váratlanul sújtó, 2021/22-höz képest 17-szeres távhődíj-emelés (Marczi) mellett a kerület közbeszerzésében eddig nem szereplő intézményrészek (Margit krt. 25. és 48., balatoni és velencei táborok) rezsidíj-változását, valamint a munkánk valamennyi területére egyaránt ható 20 – de egyes szolgáltatásoknál nem ritkán 30 – százalék fölötti, nem lassuló infláció tényét is. Bár a számokból ez – épp a fentiek okán – első pillantásra talán nem látszik, gazdálkodásunkat 2023-ban is mértéktartás, az erőforrásokkal való ésszerű takarékosság, a hosszabb távú költséghatékonyságra törekvés jellemzi.

**Bevételek**

Bevételünk fő összetevője 2023-ban is a közhasznú feladatok elvégzésére szolgáló működési célú önkormányzati támogatás, amely az intézmények – közművelődési megállapodásban rögzített feladataink finanszírozását is szolgáló – működési támogatásából és a nyári gyermektáborok ill. nyugdíjas-üdültetés támogatásából tevődik össze.

Hogy 2023-ban a roppant módon megnövekedett költségeinket fedezni tudjuk, 705 270 000 Ft működési támogatásra számítunk az Önkormányzattól.

A 2022. évi 20%-os központi közművelődési bérfejlesztés keretét idén nem közvetlenül az intézmények, hanem az önkormányzatok kapják meg, így azt nem terveztük külön bevételi soron.

Emellett kérjük, megfelelő színvonalon való és hosszabb távon költséghatékonyabb működésünk érdekében 2023. évre 115.775.000 Ft fejlesztési célú támogatást is hagyjon jóvá az Önkormányzat.

A pályázati úton elnyert támogatások soron egyrészt a már elnyert, 2023. évre áthúzódó megvalósítási időszakú pályázatok arányos részével is számoltunk (1.950.000 Ft). Számítunk arra, hogy 2023-ban újabb pályázati lehetőségek nyílnak meg – egyes programjainkat csak e támogatások révén tudjuk megvalósítani. (Ha a bevételi oldalon a pályázati sor összege nem realizálódik, csökken, ezzel azonos mértékben csökken a költségoldal is.)

A közhasznú tevékenységek bevételein belül mind a jegybevételek, tanfolyami díjbevételek növelését célozzuk. Lépést tartva a piaccal – és kihasználva, hogy számos konkurens intézmény bezár 2023. tavaszán – legalább az infláció mértékével egyező díjemeléssel számolunk, fokozatosan figyelve a kereslet változását, árrugalmasságát. Egyes előadásoknál megkezdjük a keresletalapú, dinamikus árképzés alkalmazását. Jegyforgalmunk 2022-es bővülésének is köszönhetően sikerült 55%-kal csökkentenünk a jegy.hu jutalékát – ez legalább 2 millió forint bevétel-növekedést jelet 2023-ban.

A vállalkozási tevékenységek bevételének tervezésénél figyelembe vettük, hogy a Kft. nonprofit jellegéből adódóan kiegészítő jelleggel végezhet gazdasági tevékenységet, az ebből származó bevételt a társaság tevékenységébe kell visszafordítania. A Társaság közhasznú tevékenységeit egészíti ki vállalkozási jellemzők alapján végzett szolgáltatásokkal, a mi intézményeink esetében külső megrendelőknek biztosított rendezvényszervezési, terem-bérbeadási, könyvkiadási-kiskereskedelmi és vendéglátói tevékenységet (Táncklub büféautomata üzemeltetése) is folytat a szabad kapacitáskihasználás növelése és célzottan bevételnövelés érdekében.

A vállalkozási tevékenységből származó bevételünk több mint 40%-os növekedését tervezzük, bízva abban, hogy terembérlőinket a rezsiköltségek emelése után is meg tudjuk tartani és rendezvényszervezési szolgáltatásunk is nagyobb mértékben válik értékesíthetővé. A vállalkozási tevékenységből származó remélt haszon az intézményekre és a nonprofit tevékenységekre fordítható költségnövekmény egy részét is ellensúlyozni tudja.

**Költségek**

A társaság anyagjellegű ráfordításait 550 400 e Ft-ra tervezzük. E jelentős, 36%-os költségnövekedésben jelentős részt tesz ki a már ismert mértékű közműdíj-változás. Az igénybe vett szolgáltatások értéke a rezsidíjakon kívül a művészeti és kulturális tevékenységgel kapcsolatos kiadásokat is magában foglalja. A tervezésnél az inflációs hatások miatt költségcsökkentést nem tudunk tervezni, de törekedtünk mind az anyagköltségek, mind pedig az igénybe vett és egyéb szolgáltatások racionális és költséghatékony felhasználására.

A személyi jellegű ráfordításoknál szerény – mind a tavalyi, mind a 2023-ra prognosztizált fogyasztói árszínvonal-változásnál kisebb mértékű – 17%-os fejlesztéssel számoltunk a munkaadókat terhelő járulékokat, illetve a tiszteletdíjakat, megbízási díjakat is beleértve. A legalacsonyabb jövedelmi szintű munkatársak nagyobb mértékű bérfejlesztése csak a humánerőforrás átrendezésével, létszámcsökkentéssel lesz lehetséges.

A tervezésnél figyelembe vettük a gazdasági társaságként fizetendő adókat is.

Itt is meg kell jegyeznünk, hogy a nyári balatoni/velencei gyermektáboroztatás feltételein a szociális rendelet módosításával, vagy plusz önkormányzati forrás bevonásával mindenképp változtatni szükséges, mivel ez 2022-ben – a nem kalkulált élelmiszer- és útiköltség-növekedés következtében veszteséget okozott.

Az értékcsökkenés számításánál a korábban elszámolt amortizációt és a 2022 során aktivált beruházásokat figyelembe véve 30.225 e Ft-tal terveztünk. Az egyéb ráfordításoknál 6.000 e Ft-tal számoltunk, ahol elsősorban a cégautó adót, az idegenforgalmi adót és különféle egyéb ráfordításokat vettük figyelembe. Kalkuláltunk továbbá helyi iparűzési adót és társasági adót is.

A társaság tevékenységét a fenti számítások alapján nullszaldósra terveztük.

Budapest, 2023. január 13.

1. Ezeket a programokat az 1. sz. mellékletben önkormányzati kiegészítő forrásként tervezzük, saját költségvetésünkben nem szerepeltetjük. [↑](#footnote-ref-1)
2. Forrásigényét lásd: 1. sz. mellékelt „szakmai” [↑](#footnote-ref-2)
3. Az Európai Iskolák célja, hogy közös oktatást biztosítson az Európai Közösségek alkalmazásában álló személyek gyermekeinek. [↑](#footnote-ref-3)
4. Forrásigényét lásd: 1. sz. melléklet „felhalmozás” [↑](#footnote-ref-4)
5. https://paradigmaariadne.com [↑](#footnote-ref-5)